Meritocracy FAQ (EU) - The Meritocracy Party\nYou are here: Home > Frequently Asked Questions > FAQs > Meritocracy FAQ (EU)\nEz al dute sozietatea meritudunek gidatzen jada?\nMeritudun pertsona batek frogatu du ezen gai dela bere boterea guztien onurarako erabiltzeko. Talentua du, trebetasun azpimarragarriak ditu eta experientzia frogatua du arazo sozialak konpontzen. Politikari baten ezagugarriak iruditzen al zaizkizu? Errespetatzen al dituzte zure politikariek eskubide zibilak eta giza eskubideak? Aplikatzen al dute zure politikariek herriaren borondate orokorra?\nGure dêmokratiak goitik behera huts egin du meritudun leaderren hautespenean. Sozietatea gidatzen duten pertsonak ez dira inondik inora ere meritudunak. Eskuarki abokatu korruptuak dira, trebetasun baliagarririk gabeak. Ezin izango lituzkete arazoak konpondu saiatuko balira ere (eta ez dira saiatzen). Sarri, ez ditu bat ere arduratzen ongizate orokorrak eta aldiz obsesionatuta daude aberastasun eta gloria pertsonalarekin. Jende honek ez du meriturik. Kanpora itzazu. Ekar itzazu meritudunak.\nMeriturik ez badut, zer? Politikêtik baztertua izango al naiz?\nGidatzen jakingo ez bazenu, jarriko zinateke eskola-bus baten gida-gurpilaren atzean? Ez noski—kontzientziadun pertsona on bat zara. Ardura hori hartu aurretik, aurki litzakezun gidaririk seguruenengandik ikasiko zenuke, ez baitituzu haurrak hil nahi!\nMeritukratian, meritugabeek, diruak erosten ahal duen hezkuntzarik hoberenerako irisbide berdintasuna ukango dute. Eskolara joango dira, hezkuntza bat jasoko dute, eta erabaki informatuak hartzen hasiko dira hauteskundeetan. Arlo jakin bateko gidaritza posizio baterako bozkatu nahi duzu? Egin ezazu azterketa bat, zeinek-ere arlo horretan duzun ezagutza, trebetasuna edo experientzia frogatzen duen. Arrastorik ukan gabe eskola-bus bat gidatuko ez zenukeen bezala, zergatik nahi zenuke jendeak arrastorik ukan gabe bozka dezan? Meritukratiak ziurtatu egiten du ezen gobernu-erabakiak hartzen ari den jende guztiak ulertu egiten dituela hartzen ari diren erabakiak. Hau da gobernu bat gidatzeko modu arduratsu bakarra.\nBeti irakatsi didate ezen dêmokratia dela systêma politiko on bakarra. Zergatik uste duzue dêmokratia hobetzen ahal dugula?\nGizakiaren historia aurrerapenaren eta hobekuntza sozialaren historia da. Giza bizitzaren aspektu oro hobetu da gure inteligentziarekin eta sorkortasunarekin lan egin dugunero. Zergatik ez litzateke hobetuko gobernua? Zergatik gelditu behar luke gure systêma gubernamentalak hemen eta orain, eta egoera honetan itsatsita egon betirako?\nDêmokratia prest dago hobekuntzarako. Meritukratiak erabili egiten du gizadiak dêmokratiatik ikasia eta zerbait hobea sortzen du. Dêmokratiaren hutsegite eta arrakastetatik ikasten ahal dugu, eta ezagutza hau erabili gobernu hobe bat sortzeko—dêmokratia sortzeko aurreko gobernu-formak hobetu genituen bezalaxe. Hurrengo belaunaldiko systêma edozein herrialdek ezartzen duela ere, etorkizun argitsuago baterantz gidatuko du espezie osoa. Igo zaitez progresura! Hobe ezazu zure gobernua! Bat zaitez Meritukratia Alderdira!\nEz al da ekidinezina super-aberatsek Meritukratia hondatzea dêmokratia hondatu duten bezala?\nHistoriaren ibilbide luzean zehar, boterea diktatoreengandik herrirantz transferitu da. Zergatik gelditu behar luke horrek orain? Ergel batzuk beti saiatuko dira edozein systêma hondoratzen, baina denboran zehar systêmak hobetu dira, eta orain guztion bizitza izorratzen duen diktatore gutxiago dugu. Gobernua hobetzea jende txarra boteregabetzeko biderik seguruena da, eta historiak frogatu du ezen gobernu adimentsuek askatasun haundiagoa ekartzen dutela guztiontzat. Ez al duzu uste askoz ere zailagoa izango dela Meritukratia korruptu bilakatzea? Meritukratia espezifikoki diseinatu da ezein familiak systêma hondoratzeko adina botere har ez dezan.\nGobernu hobea nahi badugu, zergatik ez dugu zuzenean bozkatzen eskola hobeengatik, hedabide zintzoengatik, osasungintza efektiboago batengatik, eta abar?\nEgitate sinple bat badago: ez dugu botererik gauza hauei buruz bozkatzeko. Komunitateak erabaki arren konstituzioari zuzenketa bat egitea, bonu-jaulkipen bat onartzea edo eskola-distritu baten aurrekontua aldatzea, hiritarrek ez dute ahotsik zuzenketa nola idatzi behar den edo dirua nola erabili behar den erabakitzekorik. Politikariak hautatzen ditugu gure legeak idatz ditzaten, aurrekontuak kudea ditzaten, eta erabakiak har ditzaten. Bozkatzeko modu honek huts egin du. Gure bozkak zulo beltz batera doaz eta ezer ez da aldatzen. Behin eta berriro, dêmokratiak izendatzaile komun txikieneko gobernuetara eramaten gaitu, gobernu inkonpetente edo-eta korruptuetara. Nola hobetuko du hezkuntza jende inkonpetente edo korruptuak? Aditu eta altruistek gidaritza hartzen ez badute, ignorante eta diruzaleek eutsiko diote gobernuari atzeraelikatze-gurpil suntsikor batean. Bozkatzaile ignoranteek gobernu gaiztoak boteretzen dituzte. Gobernu gaiztoek bozkatzaile ignoranteak sortzen dituzte. Ergel-kratiaren Heriotza Espirala da.\nZergatik ez ditugu politikariak betatzen aire-trafiko kontrolariak betatzen ditugun bezala? Politikariak nazio oso baten ardura dute, eta hala ere ez dugu prozesurik erabat inkonpetenteak edo basatiki ignoranteak ez direla ziurtatuko duenik. Meritukratia behar dugu Meritukratia delako aditu espezifikoak aurkitu, testatu eta boteretzen dituen systêma, aditu benetan gaituak eta gogotsuak, osasungintza efektibo bat sortzeko edo gerra suntsikorrak amaitzeko edo gure eskola-systêma konpontzeko. Ez ditugu inoiz konponduko gure arazo sozialak leader egokiak hautatzen ditugun arte. Meritukratia espezifikoki dago diseinatuta gidari egokiak hautatzeko—gure artean onenak—guztiok konponduta nahi ditugun gako-arazoak konpontzeko gogotsu daudenak eta horretarako gai direnak.\nEz al da antidêmokratikoa Meritukratia?\nDêmokratiak huts egin du guztiok nahi ditugun helburu sozialen lorpenean. Dêmokratia hobekuntza bat izan zen monarkhiaren aldean, baina dêmokratia modernoak ez aurrera ez atzera gelditu dira eta hondamen-arriskupean daude. Hau gobernu-hutsegite intrintsikoa da, eta dêmokratia sinplista da errotiko kausa. Gure arazo sozialak konpontzeko gobernu-forma sinplistez harago begiratu behar dugu, zerbait boteretsuagoa eta inteligenteagoa sortzeko.\nMeritukratiak prozesu dêmokratikoak modu hobe batean erabiltzen ditu, herrialde dêmokratikoetan aurkitu diren alde txar erraldoiak minimizatzeko. Empeirikoki, dêmokratiaren azken emaitza familia super-aberats gutxi batzuk boteretu eta gainontzekook explotatzea izan da.\nDêmokratia hobetuko duen systêmak antidêmokratikoa izan beharko du. Meritukratiak dêmokratiaren akatsak konpontzen ditu, funtzionatu duena erabiliz eta huts egin duena alboratuz. Super-aberatsak gogotsu daude beren dirua eta influentzia gobernua hausten erabiltzeko—hau ekiditeko diseinatuta dago Meritukratia. Meritukratiak askatasun gehiago sortzen du, aukera berdintasuna ziurtatzen du, ordezkaritza berdintasuna lortzen du, eta zibilizazioaren onurak eramaten dizkio pertsona bakoitzari. Dêmokratiak ez du hau egin, eta ez du inoiz egingo.\nEz al ditu gobernuak gauzak okertzen beti?\nGaur egun gozatzen ditugun askatasunak jende ona altxa eta gobernu hobeak sortu zituelako etorri ziren. Erdi Aroko gobernuek ia ez zuten askatasunik; gehienak jauntxo feudalen esklabuak ziren. Zabor-gobernu horiek hobetuz, gure askatasuna haunditu genuen eta orain bizitza hobeak ditugu. Historiak behin eta berriro erakutsi du ezen gobernua hobetzeak gure bizitzak hobetzen dituela.\nGobernu txarra da arriskutsua dena, eta dêmokratiak erakutsi du ezen gobernu txar bat dela. Meritukratia espezifikoki diseinatuta dago dêmokratia hobetzeko. Inteligenteki osatutako gobernu inteligenteak sozietatea hobetuko du, eta ez al duzu uste Meritukratia gobernu-forma inteligentea denik? Meritukratiak funtzionatu duena hartzen du eta huts egin duena alboratzen du, eta oparotasun, askatasun, aukera, osasun eta hezkuntza hobeak ematen ditu. Motzean, Meritukratia gobernu ona sortzeko modu frogatu eta testatua da. Meritukratiak zure gobernua hobetzen du.\nGobernu guztiak ezabatzeak ez al lituzke gure arazoak konponduko?\nGobernurik gabe, lege bat dago bakarrik: Oihaneko Legea. Oihaneko Legeak esaten du ezen indartsuek guztia lortzen dutela eta ahulak esklabu hartzen direla. Oihaneko Legea zibilizazioaren amaiera da—zibilizaziorik eza. “Gobernurik ezak” esan nahi du ezen pobreek ezer baino gutxiago dutela. Gerraren jaunek eta beren intimidatzaile eta psykhopatha taldeek gainontzeko guztiok esklabu hartzen pasako dute beren denbora guztia. Mundua bitan zatituko da, arimarik gabeko intimidatzaileak batetik, eta esklabu miserable, boteregabeak bestetik. Ez dago onurarik inorentzat zibilizazioa suntsitzen denean. Gobernua suntsitzea ez da erantzuna.\nGobernua suntsitu ordez, lagun ezazu gobernua hobetzen. Meritukratia espezifikoki diseinatu da gure gobernua hobetzeko. Intimidatzaileei eta psykhopathei belaunpeak ebakitzen dizkie. Familiarteko feudo suntsikorra geldiarazten du. Ondasunak korruptuen eta berekoien eskuetan kontzentra daitezen ekiditen du. Meritukratiak gobernuaren arazoak konpontzen ditu. Bide luzea egingo du gure arazoak konpontzerantz.\nEta gobernu haundiaz, zer? Meritukratiak gobernua murriztuko al du?\nEz dago “soilik murriztuz” arazo sozialak automatikoki konpontzeko bezain sinplea den systêmarik. Gobernua konpontzeak inteligentzia eta trebetasuna eskatzen du, eta hauek esfortzuaren, pentsamentuaren eta experimentazioaren bidez lortzen dira bakarrik. Meritukratia gure sozietateko pertsonarik adimentsuenetako batzuek garatu dute, gure bizitzak benetan hobetuko dituen soluzio errealista bezala. Zentzua du, logikoa da, plan zehatz bat proposatzen du. “Gobernua murriztea” slogan huts bat da.\nGobernua murriztu nahi duten pertsonek ez dute inoiz azaltzen nola hobetuko den zure bizitza. Merkeki eskatzen dute zure fedea. Beren politikêek huts egiten dutenean, itxaroteko esaten dizute. Kaleratze, atzeraldi, depresio eta pobrezia garaian pasiboki irauteko agintzen dizute. Ez larritu, zortea iritsiko da azkenean! Bitartean, zure familia gosez hiltzen ari da eta zure herrialdea hondoratzen. Ez itsuki sinetsi beren zentzugabekeria iruzurtia. Inoiz ez du zentzurik. Era beran, ez itxaron patuari. Ez dago beharrik. Meritukratiak ez du fedea eskatzen; edonork uler dezake. Arrazoigarria eta kontzeptualki sinplea da. Jada erabili den eta funtzionatzen duen systêma frogatua da. Zergatik ez dugu arrazoia eztabaida politikora ekartzen atzera ere? Bat zaitez Meritukratia Alderdira!\nEz al da naturala seme-alabei aberastasuna uztea? Nola oztopa dezake edozein “systêmak” jokabide naturala?\nSystêma sozial guztien helburua jokabide natural suntsikorra jokabide artifizial ekoizkorrean eraldatzea da. Zertan laguntzen du, kooperatu ordez, familiek elkarren artean etengabe borrokatzeak? Lehia, eraikorra da soilik baldin-eta markagailua 0-0 ezartzen bada joko bakoitzaren amaieran. Familia-talde batek bere aberastasuna eta boterea iraunkortzen duenean berriro zerotik hasteko aukerarik gabe, sozietatea dominatzen dute eta gainontzekook askatasuna galtzen dugu. Jolasaren atsegingarritasuna gal ez dadin kiroletan arau justuak sortzen ditugun bezala, eraiki ditzagun arau justuak sozietatean, sendikoikeriaren botere korruptutik babes gaitzaten. Ezar dezagun familia aberatsei botere suntsikorra izatea ahalbidetuko ez dien arau bat. Milionarien Jaraunspen Zergak zure seme-alabak babesten ditu aristokrata krudelengandik.\nZer gertatzen da nire entrepresa nire semeari utzi nahi badiot, nor-ere jaiotzatik prestatu baitut berau gida dezan?\nZer systêma diseinatuko zenuke zure ordezko bezala meritu gehien duten CEOak hauta daitezen? Zergatik ez gizarte bat non-ere botere posizio guztiak pertsonarik gaituenak beteko dituen? Zure semea meritudunena bada, utz ezazu systêma Meritukratikoak lan hori egiteko hauta dezan. Baina ez al luke postuak bere burua gaitutzat froga dezakeen pertsonarentzat izan behar? Ez infantilizatu zure semea irabazi ez dituen sariak emanez.\nGuztiak merituen arabera epaitzen direnean familia-konexioen arabera epaitu ordez, guztiontzat da onuragarria. Ez diegu pribilegiorik pasako gure seme-alabei, baina beste familiek ere ez dute egingo. Meritudun leaderrak hautatzeko diseinatutako systêma Meritukratikoa berdin aplikatu behar litzaieke guztiei, zure seme-alabak barne. Beste edozein politikêk gatazka espiral suntsikor batera eramaten gaitu—gure espeziea atzerantz eusten duen familia-feudora.\nHutsune legalak ixten ahal dira. Krimena izan behar luke familia batek botere eta aberastasun kuantitate arriskutsuak biltzeak, zeren dirutza horiek arma bezala erabiltzen baitira, eta beste guztien askatasuna eta oparotasuna mehatxatzen baitute. Meritukratiak legeak, lan-taldeak eta organu araugileak izango ditu hutsune legalei aurre egiteko. Politikêen arazo tekhniko hauek erronka ebazgarriak dira. Gaurko super-aberatsentzat erraza da zerga ebasioa, hain zuzen ere dêmokratia beraientzat ari delako lanean—ez guretzat. Dêmokratiak ahalbidetu du hutsune legal horiek ireki zitezen. Meritukratiak dynastien sortzea ahalbidetzen duten hutsune legal guztiak itxiko ditu. Legeak onartuko dira seme-alabei transferi dakiekeen jabetzari mugak ezartzeko. Meritudun jendea hautatuko da mozorro-konpainiak detektatu eta eta ondasun dynastikoa ezarri nahi duten familia korruptuak azaleratzeko. Hutsune legalak arazo ezagunak dira, eta soluzio barietate ezaguna dute. Meritukratian, leader konpetenteak gaituta eta motibatuta egongo dira zerga-ebasioaren hutsune legalak ixteko.\nEz al dute Meritukratek beren botereaz abusatu eta sozietatea izorratuko, gaur egun politikariek eta entrepresaburuek egiten duten bezala?\nAditu jakin batek duen posizioaz abusatzen badu, bere arloko gainontzeko jendeak une berean ikusiko du hau, idea on baten eta idea txar baten arteko aldea zein den ezagutzen baitute. Oikonomia laguntzen ari dela esan, baina izatez soilik bere lagunei laguntzen ari zaien oikonomista batek publiko orokorra iruzur dezake, baina ezin ditu herrialdeko oikonomista guztiak iruzturtu. Oikonomiaren gidaritza hautatzeaz arduratzen den jendea kualifikatuta egongo da auto-zerbitzatze helburua duten gezurrak hautemateko. Politikê korruptuak bultzatzen dituen leader hautatu bat azkar antzeman eta kargugabetuko da. Meritugabe bezala geratuko da ikusgai, eta ez da aditurik egongo pertsona horretaz gehiago fidatuko denik. Adituak ez dira arduratzen hitzaldiez edo sloganez, eta ezin dira hain errazki iruzurtu.\nEzin al dute propaganda hedabideek iruzur egin, jendeari norbaitek meritua duela sinetsaraziz, izatez ez daukanean?\nMeritudun pertsona bat botere-posizio zehatz horri buruzko meritua epai dezaketen pertsonek hautatzen dute. Pertsona informatuenek, gako-erabakiak hartzen dituztenek, ez dute interesik ukango hedabideen erreportaietan. Arlo jakin bateko adituak hedabideek inoiz espero lezaketena baino hobeto daude informatuta. Imaginatzen ahal duzu Xabier Usabiaga pharmakistei zer medikamentu onartu behar duten esaten saiatzen? Barre egingo liokete estudiotik kanpo.\nDêmokratian, propaganda hedabideak oso arriskutsuak dira; jende inozoak arrastorik ere ez duen gaiei buruzko iritzi sendoak har ditzan eragiten dute. Baina, hauteslegoa ongi informatutako espezialistek osatzen dutenean, ez dago propagandak politikêa determinatzeko mehatxurik. Meritukratian, hedabideen garun-garbitze makina osoki armagabetzen du aditu kualifikatuen eragin kolektiboak.\nJendeak pobrezian erortzeko beldurrik ez badu, zerk oztopatuko die alberkerian erori eta oikonomiak sufri dezan eragitea?\nAzterketek erakutsi dute ezen pobreziak mehatxatutako langileek sorkortasun gutxiago dutela, konpromiso gutxiago dutela, eta emaitza txarragoak lortzen dituztela. Esklabu-langileak ukan ditzakezu ordainsaritik ordainsarira lan astunetan, edo langile osasuntsuak ukan ditzakezu inspirazioan murgilduta, sorkor izanez, bikaintasun gogoz, eta munduan arrastoa utzi nahian. Zein uste duzu amaitzen dela oikonomia hobean? Gure sozietateko kiderik ekoizkorrenak ez dira pobreziak mehatxatuta sentitzen, beraz ez zaitez eror pobreziak ekoizkortasuna laguntzen duela dioen gezurrean. Esklabuek lan kaskar, inspiratugabea egiten dute. Entrepresaburu bakar batek ere ez luke esklabu-lana erabiltzeko presiorik ukan behar inoiz.\nGutariko gehienok motibatuen egoten gara aukera dugunean gure talentuak garatzeko, sorkor izateko, eta munduari gure ekarpena egiteko. Benetako krimena da gutariko milioika itxaropenik gabeko lan astunetan aritzea, gure talentua askatzeko aukerarik ukan gabe. Goi-kualitateko hezkuntza guztiontzat eskuragarri egongo denean, talentu-tsunami bat eroriko da oikonomiaren gainera, eta aspertu eta deprimatuek potentzial erreserba ikaragarriak askatuko dituzte. Ghettoetako eta familia hondatuetako haurrek janari elikagarria lortuko dute, osasungintzarik onena, eta goi-kualitatezko hezkuntza. Hezkuntza-systêma Meritukratikoa espezifikoki diseinatuta dago gutariko bakoitzari gure pasiorik goienak hobetzen laguntzeko. Oprimatuen potentzial galdua askatuko da, eta gure Star Trek etorkizuna azaleratzen hasiko da. Historiako boom oikonomikorik haundiena sortuko dugu.\nZertan desberdintzen da Meritukratia arriskutsu eta kaltegarri izan ziren gainontzeko skhêma utopikoetatik?\nHitzontziek utopiaren promesa erabiltzen dute jendea iruzurtzeko. Baina Meritukratia ez da bisio utopiko bat; systêma guztiz sinple, perfektuki arrazoigarria da, printzipio erabili eta testatuetan oinarritua. Ez da opil-bat-zeruan; hemen-eta-orain da. Meritukratia gaur ditugun problêma errealetan zentratuta dago eta problêma hauei gain hartzeko eman beharreko urratsak deskribatzen ditu. Meritukratia logikoa eta praktikoa da; ez du federik eskatzen.\nEz zaitez eror phantasian oinarritutako soluzioetan. Erabil ezazu zeure burua, egin ezazu esfortzu bat, pentsa ezazu guztiari buruz, eta egin itzazu galderak. Bazter ezazu zentzu logikorik ez duen proposizio oro. Bazter ezazu mundua submisioz, maitasunez, pasibitatez, edo fedez salbatuko dela esaten dizun edonor. Phantasia hauek ez dute zentzurik; ez dute arazo sozialik konponduko. Meritukratiak zentzu osoa du—edonork ulertzen ahal du eta edonork ikusten ahal du ezen funtzionatzen duela.\nEz al duzue uste ezen Henry Ford, Steve Jobs, edo Thomas Edison bezalako berritzaileek beren fortuna irabazi zutela?\nBeren aberastasuna irabazi egin zuten, baina gero hil egin ziren. Beren seme-alabek ez zuten ezer irabazi. Justua al da milionari bat hiltzen denean bere aberastasuna gainontzekoak esklabutzeko arma bezala erabiltzea? Funts fiduziariodun seme-alabei, politikariak erosiz, zergen hutsune legalak explotatuz eta beste guztien aukerak murriztuz babesten zaie beren dirutza. Ez dira espetxera joaten krimenak eginda ere. Milionarien Jaraunspen Zergak amaiera ematen die familia-aberastasun dynastikoei eta eliminatu egiten du hazten ari den erregetza berriaren mehatxua. Meritukratian, ekarpen haundiak egiten dituzten horiek sari haundiak irabaziko dituzte. Ekarpen haundiak egiten dituzten horien seme-alabek gainontzeko guztiek bezalako aukerak ukango dituzte. Ez zaie onartuko beraiek irabazi gabeko aberastasuna arma bezala erabiltzea. Ez dute “espetxetik doan atera” kartarik edukiko.\nEz al du Meritukratiak onartzen ezen askoz jende gehiagok duela gidari izateko “behar den gaia”?\nBenetako gidaritza ez da etortzen zilarrezko goilara ahoan jaio izanetik. Benetako leader bat ez da egiten bere aitak hari batzuk mugitu eta organigrammaren goialdeko lanpostu eroso bat lortzen dionean. Zenbat playboy aristokratiko benetan konpetente ezagutu duzu? Printze hauek ez dute idea arrastorik eta ez dute benetako gidaritza abilitaterik. CEO baten seme pribilegiatuak ez du bere ofizioa irabazi eta ez da prestatuena horretarako—bere 10,000 €-ko neurrira egindako jakak esaten duena esaten duela.\nUtz iezaiozu oskol-huts lagunkoi, ongi-jantzi eta ongi-orraztu hauek gurtzeari. Ilusioa besterik ez da. Pribilegiatuek daukatena ilusiozkoa da. Askoz ere gidaritza potentzial gehiago dago pobreengan %1 goienean inoiz egongo dena baino. Pobreek eta ertain-klaseak benetako zailtasunen eta benetako erronken experientzia ukan dute. Korporazioetako eta gobernuetako goi-mailak betetzen dituzten odol-urdinei dena oparitu zaie—lanaren beharrik gabe.\nMeritukratia espezifikoki diseinatuta dago benetako abilitatea duten horiek sustatzeko, gurasorik aberatsenak dituzten horiek sustatu beharrean. Meritukratia instituitzen denean, eta meritudunen trebezia eta irmotasun ikaragarriak gidari faltsuak ekleipsatzen dituenean, publikoak ikusi egingo du gaur egungo leader-saldoaren ustelkeria.\nEz al da tekhnologia eta bizitzaren konplexutasuna arazoaren parte? Nola eramango gaitu Meritukratiak atzera gure sustraietara, tekhno-erokerian ito beharrean?\nTekhno-erokeria kontsumismo forma bat da, non-ere marketing departamentuek milioiak xahutzen baitituzte erosketarekin obsesionatuta egon zaitezen konbentzitzeko. Tekhno-erokeria tekhno-abusua da, droga-abusuaren antzekoa. Tekhnologiaz abusatzen bada, deshumanizatu eta alienatu egiten du. Gaur egun, munduko ingeniaririk onenek gauza tribialak egiten ematen dute beren bizitza, Farmville martxan mantentzen esaterako. Hau talentu-xahutze nazkagarria da, lotsagarria gure espeziearentzat. Meritukratiak onura oikonomikoak aldatuko ditu talentudun ingeniariek mundua hobetzen lan egin dezaten, eta ez sare-surflari aspertuengandik euro apur batzuk biltzen. Tekhno-erokeriari soluzioa da Meritukratia, zeren tekhnologistak benetako problêma sozialetarantz bideratzen baititu. Zer gertatuko litzateke militarrentzat bonbak egiten dituzten zientzialari guztiek ingurumenaren suntsiketa amaitzeko lanari ekingo baliote? Meritukratiak hori egin dezake. Tekhnologia inteligenteki erabiltzen bada gizadiaren onena hobetuko du; giza izpirituaren indar askatzaile bilakatuko da.\nEz al du Meritukratiak gizon boteretsuek eskaintzen duten philanthrôpia galaraziko?\nGizon super-aberats typikoak ez du interesik publikoari laguntzean, ez-eta hala egiteko abilitaterik ere, edozein kasutan. Jende super-aberats gehiena gauza bakarrean espezializatzen da: beren buruak aberatsago egiten. Benetan sozietateaz arduratuko balira ez lukete aberastasuna pilatuko. Ez liekete politikariei ordainduko guztioi kalte egiten diguten legeak onar ditzaten. Bilionariak, bere zahartzaroan iritziz aldatu eta karitateari laguntzea erabaki arren, ez du gaitasun egokirik sozietatea hobetzeko.\nBill Gates-ek bizitza osoa eman zuen konpainia txikiak nola suntsitu ikasten, Microsoft-ekin lehiatzeko bezainbat haz ez zitezen. Orain bere harrapakin-fortuna donatu nahi du. Baina kualifikatuta al dago? Ez al lituzke erabaki azkarragoak egingo medikuntzako, ingeniaritzako, oikonomiako, soziologiako eta psykhologiako aditu hoberenen talde batek William Henry Gates Hirugarrenak baino? Zergatik eman zaio Bill Gates-i botere hau? Bere lehiakideak baino diruzaleagoa zelako? Bere banku-kontuaren betetzean errukigabeagoa izan zelako?\nFamilia-fortuna gehienak ez ziren sozietateari egindako ekarpenen bidez irabazi, baina ez al duzue uste ezen immorala dela familia horien aberastasunaz jabetzea?\nNorbaitek dirutza eraikitzen badu jendea izorratuz, ez du ezer merezimentuz irabazi. Aberastasun lapurtua da. Bere aberastasuna ilegitimoa da eta biktimei itzuli behar litzaieke. Super-aberatsen dirutza gehienak ilegitimoak dira eta zuzena dena diru hori dagokion jendeari itzultzea da. Estatu Konfederatuetako esklabu-jabe familiek oraindik transmititzen dute jarauntsitako aberastasuna, esklabu beltzen lanez irabazia jatorrian. Milioika familia beltzi kendu zitzaion guztia biolentuki. Immorala dena familia horiek guztiek justiziarik jaso ez izana da. Moralki oker dagoena milionariek politikariei ordaintzea da, osasungintza ordainezin eginez familia eskubidegabetuei. Oker dagoena da familia.fortunak—beltzen bizkar eginak—bizitzetxeen kostua igotzeko eta jende inozentea kaleratzeko erabiltzea. Argi dago zein diren gaizkile immoralak. Ez dauka ezer nobletik familia super-aberatsei esklabuengandik eta konkistatuengandik jasotako aberastasun ilegitimoak metatzen uzteak. Atzera hartu eta biktimei ematea—familia eskubidegabetuei—, hori da moralki onargarria den politikê bakarra.\nMeritudun bezala zenbatzen al da Goldman Sachs-eko salerosle bat, nork-ere ezerezetik egin baitu gorako bidea, gurasoen laguntzarik bat ere gabe?\nGezurrak nola esan, nola menderatu eta nola iruzur egin dakien psykhopatha bat ez da merituduna inola ere. Zabor kriminala besterik ez da. Odol-urdin pribilegiatuen morroiek ez dute meriturik; tendentzia kriminalak dituzte. Kontzientziarik eza ez da meritua; merituaren aurkakoa da. Lagun hurkoa izorratzeko prestutasuna ez da meritua; nazkagarria eta immorala da. Gutariko gehienok ez dugu gure komunitatea izorratzeko desirarik, baina arrazoiren batengatik jendea konstanteki izorratzen duten gezurtiek eta lapurrek hartzen dituzte gure sozietateko botere-posizioak.\nEz ezazu inoiz sinets ezen jende diruzaleena dela meritu gehien daukana. Jolastokiko intimidatzaile batek zure bazkariko dirua lor dezake, baina merezimentuz irabazi al du? Lapurketa ez da meritua. Parasitu baten eta pertsona zintzo baten arteko diferentzia da ezen parasituak ez duela hartutakoa itzultzen. Pertsona zintzoak pozez laguntzen du, parasituak inoiz laguntzen ez duen bitartean. Parasituak jendea erabiltzen du, eta ondorioz bere aberastasuna ilegitimoa da. Bere “bezeroak”, izatez, “biktima” izendatu behar lirateke. Goldman Sachs-eko inbestimentu kontseilariek beren bezeroei stocka erosteko esan zieten, baina bitartean Goldman Sachs horien porrotaren alde jokatzen ari zen sekretuki. Meritukratiak boteretik kentzen ditu psykhopathak. Diruzalekeriak hartutako pertsona bat ezin da merituduna izan inoiz eta ez du lekurik ezein botere-posiziotan.\nEz al du dêmokratiak “jendetzaren jakinduria” erabiltzen organikoki leaderrik hoberenak hautatzeko?\n“Jendetzaren jakinduriak” bere burua maskaragabetu du. Jendetzaren jakinduriak porrotetik porrotera eraman gaitu, izan jendea elkar zapaltzea Ostiral Beltzetan, edo izan suge-olio saltzaileei jaurtiketa nuklearren kodeak ematea, edo izan kultuzko talde-pentsamentua, non-ere jende-artalde batek itsuki jarraitzen baitio elkarri amildegian behera.\nPublikoa egunkarietako erreportaiek eta gezurti profesionalek gidatzen dute. Promesa ezinezkoak eta stylo dotorea besterik ez ditu behar salbatzaile lausengari batek publikoa sorgintzeko. IQ kolektiboa hondoratu egiten da leader boteretsu batek masak lausengatzen dituenean. Hau ez da erabaki garrantzitsuak hartzeko modua.\nJendetzaren jakinduria zorakeria bat da. Dêmokratiak erakutsi digu ezen jendetzaren jakinduriak leader ezgaientzako aukera ireki besterik ez duela egiten—eskuak astintzen espezializatzen den jendearentzako aukera. Ez da jakinduria inondik ere; mafiaren aginte hutsa da.\nEz al zuten oikonomistek kausatu 2008ko finantzial krisia? Ez al du Meritukratiak horrelako aditu iruzurgileen eskuetan utziko herrialdea?\n2008ko krisia kausatu zuten iruzurtiak ez ziren meritudun adituak; lagunkoi pribilegiatuak eta politikari korruptuak ziren. Dêmokratian, politikariak, adituak hautatu behar ditu gobernuko hainbat rol betetzeko, baina ez du abilitaterik aditua nor den epaitzeko, politikari ignorante bat besterik ez baita. Horrela, bere lagunak hautatzen ditu—beren ergelkeria edo diruzalekeria axola gabe.\nZeinetaz fidatuko zinateke herrialdeko doktore azkarrena hautatzeko? Osasungintzako profesional guztien iritzi kualifikatuaz? Edo Bush Presidenteaz? Osasungintzaz arrastorik ere ez dutenek ez lukete osasungintzaren gidaritzaz bozkatu behar, zeren ez-adituek ez baitute abilitaterik kualifikatua nor den identifikatzeko. Meritukratiak 2008ko finantzial krisia eragotzi zukeen. Hainbat meritudun adituk ikusi zituzten abisu-zeinuak, baina politikari korruptu eta ergelek ignoratu egin zituzten.\nMeritukratian, ezingo badut Presidentea bozkatu, zer paper jokatuko dut nire gobernuaren osaketan?\nZein arlotan zara aditua? Meritukratiak boteretu egiten zaitu gobernu-erabaki garrantzitsuak har ditzazun zure abilitateak erabakigarrien diren arloan. Kheirurgistek erabiliko dituzte eskalpeluak, pilotuek gidatuko dituzte hegazkinak, eta zuk ukango duzu zure espezialitatearen ardura. Meritukratiak aurrera eraman dezakezun hezkuntzarik onena emango dizu, eta zure talentua erabilgarria eta ongi erabilia izango den toki batera altxatuko zaitu. Gaituak direla eta sozietatea laguntzeko gogoz daudela konbentzitu zaituzten zure espezialitateko adituak bozkatuko dituzu. Gobernu-postu baterako hautatua izan zintezke eta zure bizitzako lanean oinarritutako politikêa ezarri. Meritukratiak meritudun jende guztiari eskatzen dio gobernuaren osaketan parte har dezan.\nEz al da maitasuna erantzuna? Maitasunaren boterea hedatuko bagenu, ez al luke jendea konbentzituko ondasunen metaketa gelditzeko?\nGizakiok metatzeko tendentzia dugu gure familiaz arduratzen garelako. Metatzen ez baduzu, beste norbaitek egingo du, eta zure seme-alabak desabantailatuak izango dira. Hau beldur legitimo bat da familia batek beste guztiak dominatzea posible egiten duen sozietate batean. Erantzuna edozein familiak botere gehiegi irabaz dezan ekiditea da. Zure gobernuak familiek botere suntsikorra kontsolidatzea saihestuko balu, zure seme-alaben etorkizunaz seguruago sentiaraziko zintuzke. Meritukratiak zure haurra oikonomikoki abusatua izateko arriskua amaitzen duenean, gai izango zara erlaxatzeko eta zure komunitatea zerbitzatzean fokatzeko, maitasuna zabalduz, eta mundu eder bat sortuz hurrengo belaunaldiari uzteko. Maitasuna abusurik ez dagoenean loratzen ahal da soilik.\nNolako sozietatea nahi duzu? Komunitate eroso bat non-ere familiek ongi komun baterako lan egiten duten, seguru baitakite ezen beren haurrek beti edukiko dutela behar adina? Edo hierarkhia oikonomiko infernal bat non-ere guztiak konstanteki paranoiko bizi diren eta familia psykhopathikoek aberastasun mugagabea bilatzen duten arma bezala erabiltzeko? Meritukratiak amaitu egiten du familia-feudoa. Eliminatu egiten du gehiegizko aberastasunak zure seme-alabei suposatzen dien arriskua. Beste familiek zure haurraren askatasuna mehatxatzen ez dutenean, ez zara metatzeaz arduratuko. Guztiok sentituko gara seguru; guztiok egingo dugu lan elkarrekin gure Star Trek etorkizuna eraikitzeko.\nZer du txarretik aberastasuna eta konexioak oinordetzan uzteak zure seme-alabak kaltetik babeste aldera?\nZergatik babestu behar zenituzke zure seme-alabak odol-urdinengandik? Zergatik onartu behar dute gurasoek agintzea gustatzen zaien ergel aberatsek beren haurrez abusatu ahal izatea? Erabil dezagun gure botere kolektiboa gure familiak intimidatzaileengandik eta pyskhopathengandik babesteko. Gure sozietateak sendikoikeria, lagunkoikeria eta pribilegioa ezabatzen dituenean, haur guztiak seguru eta oinarri berdintasunean egongo dira—inork ez du kezkatu beharko bere haurraren etorkizunaz. Jakingo duzu ezen zure seme edo alabak beste haurrek adinako aukera eta baliabideak izango dituela: zoriontsu, sorkor, asebete eta oparo izateko behar den guztia. Zibilizazioaren onuretarako irisbide berdintasuna giza eskubide bezala onartzen denean, zure haurrak babesteaz kezkatzeari utziko diozu. Bizitzaren behar basiko guztiak eskuragarri izango dira guztientzat, eta ez zaizkio inori ukatuko. Meritukratiak ezabatu egiten du dynastia abusiboen mehatxua. Meritukratiak guztiei ematen die aurrera egiteko behar duten guztia. Meritukratia da zure seme-alabak babesteko modurik onena. Utz iezaiezu mundu hobe bat zure seme-alabei.\nEz al da jendeari dohako bizitzetxea, hezkuntza eta osasungintza ematea komunista?\nKomunistek ere txapela janzten zuten, saltxitxak jaten zituzten, eta mahai-tresnak erabiltzen zituzten. Komunista egiten al ditu horrek txapelak, saltxitxak eta mahai-tresnak? Badakizu ezen Hitler-ek tea edaten zuela? Agian Sieg Heil bat egin behar zenuke hurrupa bat hartzen duzunero, zeren argi baitago ezen tea edateak Nazi egiten zaituela.\nEz al da estatua inkonpetentea? Estatu inkonpetente batek nola laguntzen ahal die hiritarrei libertate positiboa erdiesten?\nEstatua inkonpetentea da dêmokratiak jende inozo eta lagunkoia boteretzen duelako. Gure gidaritza politikoa konponezinki korruptua da. Meritukratiak instantean soluzionatzen du inkonpetentziaren problêma, bakoitzari bere ezagutza-arlora mugatzen den botoa eskatuz, eta ignorantea zaren gaiei buruzko botoa emateari uko egin diezaiozun eskatuz. Estatuaren inkonpetentzia dêmokratiaren porrotaren ondorio zuzena da. Libertate positiboa estatu Meritukratiko konpetentearen bidez lortuko da, zein-ere gizadiak eskaintzen ahal dituen garunik hoberenez osatzen baita, bakoitza bere ezagutza-arloan lan eginez.\nNola eraldatzen ditu gobernu Meritukratikoak ardi bezatuak hiritar boteretutan?\nArdiak argizta daitezke. Meritukratia diseinatuta dago herrialdeko hezitzaile hoberenak aurkitu eta pertsona guztiei hezkuntza bikain bat emateko ardura har dezaten. Lehen klaseko hezkuntza argiztapena ekartzen duen indar askatzaile bat da. Ikasleek barne-indar eta kharaktêr erreserba sakonak aurkituko dituzte. Haurrak ikas-mahai deserosotan pilatu eta 6 orduz itsuki obeditu dezaten agindu beharrean, Meritukratiako eskolek iniziatiba hartzen, sorkor izaten eta oinarrizkoa ezagutza zabaltzen duten hurrerabide berriak asmatzen irakatsiko diete. Eskolek saritu eta exaltatu egingo dituzte sorkortasuna eta pasioa, idea erradikalen inkubatokiak izango dira, eta idea hoberenek eskolako ateak lehertuko dituzte beren argitasunaz, sozietatean zehar zabalduko dira, eta eraldatu egingo gaituzte zerbait berri eta harrigarrian. Haurrek ez dute inoiz gehiago espetxean zeharreko martxa egingo kanpaiak jotzen duenean. Guztiok dakigu ezen gaurko eskolak gehiago arduratzen direla obendientzian trebatzeaz hezkuntzaz baino. Gobernu Meritukratiko baten lehen ekintza eskolak argiztatzea izango da.\nGobernuak Jaraunspen Zergaren bidez lortutako irabazi guztiak gerra zentzugabeetan xahutzen baditu, orduan zer?\nTypo psykhologikoak bereizteak ez al du ganbera isolatuak sortzeko arriskua ekartzen, non-ere jendeari ukatu egiten zaion hazkuntza-experientzia baliagarria beste typoekin batera?\nJendeak beste typoekin harremanak izan eta kooperatuko du, baina modu askoz ere produktiboagoan gertatuko da. Ikasketa efektiborako, jendeak haserreetatik eta etenaldietatik aske izan behar du. Ikastean, typoak nahasten direnean, guztiek galtzen dute arreta eta desorientatu egiten dira. Gaizki komunikatzea frikzio iturri konstantea da—energeia galera. Suaren alarma piztuta dagoen bitartean kalkulua ikasten saiatzea bezala da. Typo psykhologiko desberdinek sozialki eta profesionalki elkarrekingo dute, baina elkarrekintza ingurune askoz ere produktiboagotan gertatuko da, non-ere aniztasuna onuragarria izango baita, eta ez oztopo deseroso bat.\nEz al du Meritukratiak merkatu askearen saindutasuna biolatzen?\nEz dago merkatu askerik. Merkatuak osoki harrapatuta daude—mota bateko edo besteko kartelek dominatuta. Ez esan merkatua askea denik; esan ezazu ezen iruzurtuta dagoela, esklabututa, bahituta. Gaurko merkatuak ez dira galtzaileentzako tranpak baino. Zenbat bilioi ostu da pentsioetatik merkatu-manipulazioa erabiliz? Merkatu askearena mytho bat da, salerosleek, kartelek, oligopolioek, influentzia sareek, eta lagunkoi super-aberatsek sineskoiengandik dirua erauz dezaten. Dêmokratiaren bidez hautatutako politikari korruptuek kartel hauetako hainbat babesten dituzte. Beste hainbat kartel naturalki sortzen dira anti-trust betearazpen-ezagatik—gobernu akatsagatik.\nOikonomistek “merkatu distortsio” terminoa erabiltzen dute merkatuak aske izateari utzi eta iruzurtua, hautsia, harrapatua, edo biolatua bilakatu den egoera deskribatzeko. Zehazki orain, gure merkatuak ezin dira “distortsionatuago” egon. “Merkatu askea babestu” behar genukeela esaten duen edonor phantasia mundu bati buruz ari da, zeren argi baitago ez dagoela merkatu askerik mundu honetan. Merkatu askea al da gobernu korruptuak nekazaritza-korporazio jakinei laguntza astronomikoak ematea? Merkatu askea al da telephono konpainia eskukada batek azpiegitura guztia erosi eta prezioak igotzeko kolusionatzea?\nMerkatu askeak tresna oikonomiko garrantzitsuak dira, baina gobernu konpetente baten kontrolpean daudenean funtzionatzen dute bakarrik. Berau gai denean oztopatzeko kartelak, monopolioak, oligopolioak, kolusioa, kapital-kontzentrazioa eta informazio pribilegiatuaren salerosketa. Dêmokratiak ez ditu inoiz arazo hauek konponduko. Erahil itzazu merkatu manipulatzaileak—bat zaitez Meritukratia Alderdira! Meritukratiak kartel merkatu-suntsitzaileak azaleratu eta ezabatuko ditu.\nZergatik uste duzue ezen hezkuntzari dirua emateak berau hobetuko duela?\nIkerketek erakutsi dute ezen ikasgela-systêma arkhaikoa dela; eskola-systêma ez da adaptatu iraultza industrialaz gero. Irakaskuntzan, adituek ikasteko modu berriak ikertu eta garatu dituzte eta nola funtzionatzen duten frogatu dute, baina politikari inkonpetente eta korruptuek methodo garaiago hauek ignoratu dituzte.\nEstatu Meritukratiko batek ez ditu arazoak diruarekin estali nahi. Aitzitik, estatu Meritukratiko bat inteligentzia aurkitu eta erakartzeaz arduratzen da, jenderik adimentsuena lanean jartzeaz. Meritukratiaren goiburua hau da: “Ez estali arazoak diruarekin! Erabili inteligentzia!” Experimentazioa, pasioa, sorkortasuna eta munduko aditurik adimentsuenak—hauek dira hezkuntza hobetuko duten indarrak. Diruarekin soilik ez da aski izango. Behar duguna gure hezitzaile eta ikerlari argitsuenen experientzia eta inteligentzia da—meritudunena.\nMeritukratiak, ez ditu soilik baliabideak eskuragarri jartzen; adituei behar duten boterea ematen die hurrengo belaunaldiko hezkuntza-systêma sortzeko—gure Star Trek etorkizunera gidatuko gaituena.\nEz al dio oikonomiari kalte egingo ingurugiroaren hondamena amaitzeak?\nZer motatako sozietate gaixo batek kontsideratzen du ezen lurra suntsitzea ona dela oikonomiarentzat? Ikusten duzu zenbateraino den maltzurra gure gidaritza oikonomikoa? Oikonomia espeziearentzako aberastasuna sortzeaz arduratzen da, baina espezie bezala ditugun ondasunik baliotsuenak ur garbia, oikosystêma ukitugabeak eta kostalde seguru eta bizigarriak dira. Ondasun hauek suntsitzeak ezin du inoiz on izan oikonomiarentzat.\nGobernu-oikonomista korruptuek baieztatzen dute ezen ingurugiro osasuntsu batek ez duela balio oikonomikorik. Baina galde iezaziozu aleatorioki hautatutako oikonomia irakasle bati. Adieraziko dizu ezen oikonomiaren lanbideak sendoki defendatzen duela ezen gobernuak “externalitateak internalizatu” behar dituela aberastasun nazionala sustatzeko. Externalitateak internalizatzeak esan nahi du ezen korporazioek edo ingurumena kaltetzen duen jendeak (edo ongi publikoa kaltetzen duenak, orokorrean) egindako kaltearen erantzule egin behar direla. Erantzule egiten ez badira, oikonomiak sufritu egiten du. Zergatik dago hainbesteko diferentzia gobernu-oikonomista korruptuen eta benetako oikonomisten artean?\nIngurugiro osasuntsu bat aberastasun iturri ikaragarria da. Ingurumenari egindako hobekuntzak output oikonomiko bezala neurtu behar lirateke BPGan. Ingurumenaren suntsiketa BPGtik kendu behar litzateke, estatistika iruzurgarriek engaina ez gaitzaten. Ingurumenaren suntsiketa urrezko arraultzeak erruten dituen oiloa hiltzea da.\nOparoak izan nahi badugu epe-laburreko “korporazio” mentalitatea eten behar dugu—hiruhilekoa amaitu aurretik irabaziak sortzearren bere buruari tiro ere egingo liokeen mentalitate hau. Gure lurra, basabizitza, ura eta airea gordetzea oso ona da oikonomiarentzat.\nMilionarien Jaraunspen Zergarekin ere, ez al dute familiek zitalki lehiatuko, familiarteko lehia jokabide naturala delako?\nFamilia-feudoa komunitate osasuntsu bat izateko esperantza oro ezabatzen duen gatazka-espiral suntsikorra da. Gatazka-espirala familia diruzale batek extra boterea edo prestigioa lortzen duenean hasten da. Orduan, beste familiek, botere defentsiboa bilatzen dute beraietaz abusa ez dezaten. Zero-baturako jokalari hauen %90ak ez luke botererik bilatuko mehatxatuta egongo ez balitz, gatazka-espiral honen zentzugabetasuna frogatuz. Botere dynastikoaren metaketa legez kanpo uzten duen gobernu Meritukratikoak geldiaraziko du armamentu lasterketa. Psykhopatha egoskor batzuek soilik eutsiko diote gatazkari, baina hain izango dira indargabeak ezen inor gehiago ez dela mehatxatuta sentituko. Gatazka-espirala amaitu egingo da.\nGatazka-espiral bati gara dadin uzten zaionean, azkar gidatzen du gizartea izpiritu kooperatiboaren anihilaziorantz. Itxaropenik gabeko zero-batura joko bat sortzen da. Emankorrak eta magnanimoak liratekeen familiak paranoiko eta etsaitasunezko bilakatzen dira. Familia-feudoa suntsikorra da familia guztientzat—baita irabazleentzat ere—zeren gatazkan xahutzen den energeia guztiak espezie osoaren garapen sozial eta tekhnologikoari eragiten baitio. Gure Star Trek etorkizunaz gozatu beharrean, guztia-irabazlearentzat arratoi-lasterketa ziztrinean itsatsita gelditzen gara.\nZergatik ez dugu eraikitzen komunitate bat non-ere guztiak sentituko diren ongi orokorrari ekarpenak egiteko bezain seguru? Gobernu Meritukratikoak hasi aurretik geldiaraziko ditu gatazka-espiralak. Familia-feudo iraunkorreko mundu batean bizi nahi al duzu, non-ere familia bakoitza etengabe ari den besteak bizkarrean aiztokatzen? Edo nahiago zenuke zure familia babestu ahal izateaz gain komunitatea ere babesten ahal duzun mundu bat? Mundu bat non-ere ez duzun kezkatu behar beraiek gora egiteko zu beherantz bultzatzen zaituzten psykhopatha gutxi horiez?\nMeritukratia arduratzen al da ordezkaritza berdintasunaz?\nHemen arazoa ordezkaritza berdintasuna nola definitzen duzun da. Meritukratiak ordezkaritza berdintasuna lortzen du dêmokratiak huts egiten duen horretan. Dêmokratiak onura berdina ekartzen al dio pertsona bakoitzari? Dêmokratia batek erabaki bat hartzen duen bakoitzean, hamarretik bederatzitan familia super-aberatsei ekarriko die onura beste guztiei desabantaila ekartzen dien bitartean. Hori ez da ordezkaritza berdintasuna. Estatu Batuetan, multi-milionariek beren idazkariek baino zerga ratio baxuagoak dituzte. Norentzat ari da dêmokratia lanean? Dêmokratiaren historiak erakusten du ezen hautesontzia hainbat urtetik behin bisitatzeak ez gaituela ordezkaritza berdintasunera eramaten. Politikariek boterea hartzen dute eta orduan jendearen borondatea ignoratzen dute. Politikariek hautatuak izateko gezurra esan dezaketenean, jada ez dago ordezkaritzarik ere.\nMeritukratiak ordezkaritza berdintasuna lortzen du helburu sozialak benetan erdietsiz. Guztiok nahi dugu oparotasun gehiago, osasungintza hobea, hezkuntza aukerak, eta pobreziaren amaiera. Meritukratiak aditu kualifikatuak postu egokietan jartzen ditu, gobernuak helburuok benetan erdiets ditzan. Helburu sozial hauek erdietsiz, Meritukratiak herriaren borondate orokorra ezarri eta ordezkaritza berdintasuna frogatzen du. Meritukratiak ez du sozietatea hobetuko duela esaten soilik; benetan dauka plan logiko bat, eta hori egiteko modu sinesgarri bat.\nGobernu Meritukratikoa explizituki arautzen da hiritar guztien bizitzaren kualitatea hobetzeko. Gidaritza-posizioak publikoki kontrolatzen dira eta parte interesatuek beren ahotsa dute. Edonor izan daiteke gidari baldin-eta bere meritua frogatzen badu. Froga ezazu zure ezagutza, zure abilitatea, zure experientzia, arazo sozialak konpontzeko zure plana. Konbentzi itzazu zure ezagutza-arloko besteak zure ekarpenaz. Systêma Meritukratikoak beren abilitatearen eta guztiei onura ekartzeko gogoaren arabera hautatzen ditu leaderrak, eta benetan guztiek jasotzen dituztenean onurak, benetan guztiak daude ordezkatuta.\nEz al lukete adituek beren interes propioaren arabera bozkatuko? Zerk geldituko ditu doktoreak korruptu izan eta beren buruari diru gehiago bozkatzetik?\nBenetan uste duzu ezen doktore guztiak korruptuak direla? Edo soilik elite murritz bat, zeinek-ere diruzalekeriaren naturagatik besteek baino botere eta aberastasun gehiago metatu baitu?\nZer gertatuko litzaioke entrepresa haundi bati sortu zuen pertsona bat-batean hilko balitz? Nor bilakatuko litzateke jabe ezkontiderik edo seme-alabarik ez balego? Estatua entrepresen jabe bilaka liteke?\nUkan ezazu buruan ezen benetan haundiak diren negozio gehienak akziodunen jabetzazko korporazioak direla. “Jabe” baten heriotzak eragin gutxi ukango luke, pertsona horren akzioak uneko merkatu-balioan saltzen ahal bailirateke sinpleki. Jabetza esklusibo bat (norbanako bakar batek gidatu negozioa), bestalde, salgai jarri nahiz itxi eta likidatu egin liteke. Negozio “haundi” bat negozio profitagarria da seguru aski, eta honek erakargarri egiten du erosleentzat. Edonola ere, inork negozioa erosi nahi ez balu, ateak itxiko lirateke, produktu eta azpiegitura guztia salduko litzateke, eta hori litzateke amaiera.\nMeritukratiak “sozial kapitalismoaren” politikê oikonomikoa besarkatzen du. Merkatuen erregulazio zorrotza eta, are, laguntza oikonomikoa babesten duen arren, bere helburua ez da negozio ororen jabe izan eta hauek gidaritza bere gain hartzea.\nNabar iraultza | zuzeu.com - March 16, 2014\n[…] berdintzailea hondoratu zenez gero, egungo egoera eralda dezaken alternatiba iraultzaile bakarra Meritukrazia da. Mundu Ordena Zaharra diruan oinarritzen zen. Mundu Ordena Berria merituan oinarritzen da. […]


Posta elektronikoaren pertsonalizaziorako ikuspegi adimenduna azaldu da | Martech Zone\nMerkaturatzaileek posta elektronikoaren pertsonalizazioa posta elektronikoko kanpainen eraginkortasun handiagoaren arrasto gisa ikusten dute eta masiboki erabiltzen dute. Baina uste dugu posta elektronikoaren pertsonalizazioari buruzko ikuspegi jakintsuak emaitza hobeak ematen dituela errentagarritasunaren ikuspegitik. Gure artikulua posta elektroniko bidezko mezu zahar onetatik hasi eta pertsonalizazio sofistikatuetara zabaltzea da asmoa, posta elektroniko motaren eta helburuaren arabera teknika desberdinak nola funtzionatzen duten erakusteko. Gure ikuspegiaren teoria emango dugu eta praktika pixka bat gehituko dugu, gure ideiak marketin tresna ezagunetan nola gauzatu daitezkeen azaltzeko.\nNoiz joan Bulk\nBezeroen base osorako zuzendutako mezuak daude eta neurri guztietako ikuspegiak ondo funtzionatzen du haientzat. Produktuen eskaintzarik eta banakako edo segmentuetarako bideratutako promoziorik ez duten mezu elektronikoak dira. Adibidez, merkatariek ez dute arriskuan jartzen beren ahaleginen eraginkortasuna opor kanpainak sustatzen dituzten mezu elektronikoak (adibidez, Black Friday kanpaina aurrez iragartzea) edo informazio mezu hutsak bidaltzeko (adibidez, webgune batean programatutako mantentze lanen berri ematea).\nMezu elektroniko masibo horietarako, merkaturatzaileek ez dute audientzia aztertu beharrik eta segmentatzeko irizpideak pentsatu behar dituzte; haien helburua bezero guztiei dagokien informazio jakin bat komunikatzea da. Denbora asko aurrezten dute horretarako mezu elektroniko bat diseinatuta. Ostiral Beltzeko kanpainaren adibidearekin jarraituz, merkatariek puntuko informazioa azaltzen duten lehen posta elektroniko masiboa abiaraz dezakete (adibidez, denbora-tarteak).\nNola ezarri. Posta elektronikoa masiboki bidaltzeko funtsezko urratsak antzekoak dira posta elektronikoko marketin tresna gehienentzat. Har ditzagun Mailchimp-en:\nGaia lerro bat gehitzea. Gaia lerro erakargarri bihurtzeko adostutako arauarekin batera, Black Friday iragarkiaren kasuan, merkaturatzaileek kanpainaren hasierako data zehaztu dezakete bertan. Harpidedunek posta elektronikoa irekitzen ez badute ere, ziur asko ohartuko dira posta elektronikoa laukitxoa hautatzean.\nMezu elektronikoa diseinatzen. Posta elektronikoaren edukia bera sortzeaz gain, urrats honek mezu elektronikoak pantaila tamaina desberdinetan aurreikusteko eta probatzeko aukera eskaintzen du.\nNoiz pertsonalizatu mezuak\nMarketin softwarearen gaitasunak aztertzen hasten gara bezeroaren informazioa aprobetxatzeko eta posta elektroniko bidezko kanpaina harpidedun zehatz batera bideratzeko. Posta elektronikoaren pertsonalizazioa sofistikazioz aldatzen den neurrian, bereiztuko dugu oinarrizko pertsonalizazioamerkaturatzaileek beren kabuz kudea dezaketela eta pertsonalizazio aurreratuaadituen laguntza behar duten lekuan (ikusiko duzu nola beharrezkoa den script-lengoaia baten ezagutza Salesforce Marketing Cloud edukian pertsonalizatzeko). Izan ere, merkaturatzaileek bi mailak har ditzakete emaitza nabarmenak lortzeko.\nOinarrizko Pertsonalizazio Maila\nOinarrizko mailan, posta elektronikoaren pertsonalizazioa lehenik eta behin irekitako tasak hobetzera bideratzen da. Bezeroarekin zuzenean hitz egiteko asmoa duzun mezu mota gehienetara egokitzen da ongi etorritako mezu elektronikoetan, inkestetan, buletinetan.\nMerkaturatzaileei posta elektronikoak pertsonalizatzeko ezartzeko erraza den teknika multzo batera jotzea eskaintzen diegu.\nBezero baten izena gaiaren lerroan emateak mezu elektroniko bat sarrera-ontzian beste hamarnaka nabarmentzen du eta hala agintzen du handitu mezu elektronikoen tasa% 22an.\nEra berean, bezeroari izenaren bidez helbide elektronikoaren gorputzean zuzentzea da mezu elektroniko bat pertsonalagoa bihurtzen duena eta bezeroaren konfiantza sortzen duena.\nFrom atalean enpresa baten izena aldatzea izen pertsonal zehatz batera eman daiteke irekitako tasetan% 35erainoko igoera. Teknika honen erabilera kasu posible bat bezeroekin mezu elektronikoak bidaltzea da gaur egun haiekin lan egiten duen salmenta ordezkari baten eskutik.\nGaiaren ildoa pertsonalizatzeko zereginak, From atalak eta mezu elektronikoen gorputzak denbora eta eskuzko lana beharko luke posta elektronikoa merkaturatzeko software modernoak automatizatzen ez badu.\nNola ezarri. Microsoft Dynamics for Marketing-en inplementatutako deskribatutako pertsonalizazio teknikak erakustea aukeratu dugu, posta elektroniko bidezko marketina ere estaltzen duen marketin automatizazioko aplikazioa. Mezu elektronikoa diseinatzerakoan, merkaturatzaileek bezeroen erregistroekin konektatzen den eduki dinamikoa gehitzen dute. Horretarako, Laguntza editatzeko botoia erabiltzen dute " ”Eskuragarri dago testua formateatzeko tresna-barran diseinatzaile grafikoko testu-elementu bat hautatzen denean. Sistemak automatikoki aldatuko du eduki dinamikoa bezeroaren erregistroaren informazioarekin bat, posta elektronikoa bidali ondoren.\nPertsonalizazio maila aurreratua\nMaila aurreratuan, posta elektronikoaren pertsonalizazioa joko aldatzaile bihurtzen da, orain mezu elektronikoen edukia bezero segmentuetara edo baita hartzaile bakoitzera egokitzeari buruz hitz egiten baita. Bezeroen datu zabalak martxan jartzeko eskatzen du. Merkatariek informazio pertsonala (adina, generoa, bizilekua, etab.), Erosketen historia, erosketa lehentasunak eta nahien zerrendak behar dituzte bezeroentzako mezu elektroniko baliotsuak sortzeko.\nMerkaturatzaileek bezero baten erosketa eta arakatze historia beren posta elektronikoko marketinean integratzen dutenean, bezeroaren interesetarako garrantzitsuak izaten jarraitzen dute bat-bateko zuzendutako edukiarekin. Bezeroekin hizkuntza bera hitz egiten dutenez, beraiek upselleraginkorrago. Adibidez, merkaturatzaileek arratsaldeko soineko eta osagarrien aukeraketa bat bidal diezaiokete duela gutxi bilatu baina erosi ez duen bezeroari.\nMerkaturatzaileek klik-tasa altuagoak lortzen dituzte iritsi berriak edo salmenta kanpainak iragartzen dituzten mezu elektronikoetan bezeroen segmentazioa eta ikuskizunak egiten dituztenean produktu garrantzitsuen gomendioakbezeroei. Adibidez, udako salmenten posta elektronikoko kanpaina pertsonaliza dezakete emakumezkoen eta gizonezkoen audientzia segmentuetarako.\nNola ezarri. Merkatariek posta elektroniko bidezko marketina Salesforce Marketing Clouden esku uzten badute, sarbidea izango dute posta elektronikoaren pertsonalizazio aurreratua. Posta elektroniko bidezko marketin estrategia bat pentsatzea eta Salesforce aholkulariak ezartzea gomendatzen diegu. Bi urrats egin behar dira:\nSortu datuen luzapenak non bezeroen datuak gordetzen diren. Mezu elektronikoa bidaltzerakoan, sistema luzapen horiekin konektatuko da bezero bakoitzaren mezu elektronikoa emateko.\nGehitu mezu pertsonalizatutako eduki pertsonalizatua. Segmentuan oinarritutako edo harpidedunez harpidedun pertsonalizazioa behar den arabera, eduki bloke dinamikoak edo AMPscript erabiltzen dira hurrenez hurren. Eduki bloke dinamikoetan, merkaturatzaileek edukia nola renderizatzeko araua definitzen dute (adibidez, generoan oinarritutako araua). Horrek ez du esperientzia teknikoa behar, beraz merkaturatzaileek beren kabuz egin dezakete. Bitartean, AMPscript-en ezagutza, Salesforce Marketing Cloud-eko jabedun edukien scripting hizkuntza, pertsonalizazio sofistikatuagoa izateko ezinbestekoa da (adibidez, hartzaile bakoitzari egokitutako produktuen eskaintzetarako).\nPertsonalizazioa aspaldiko moda-hitz bihurtu da posta elektroniko bidezko marketin eremuan. Enpresek mezu elektronikoen bidez bezeroekin komunikazio eraginkorragoa garatzeko asmoa guztiz onartzen dugun arren, pertsonalizazio mailari buruzko ikuspegi selektiboan sinesten dugu, posta elektroniko motaren eta helburuaren araberakoa. Horrela, merkaturatzaileek ez dute mezu bakoitza egokitu beharrik eta posta elektroniko bidezko mezu elektronikoetatik alde egin behar dute; mezu pertsonalizatuak planifikatzeak eta sortzeak ez du merezi duen esfortzurik informazio bera bezero guztiei zuzenduta dagoenean. Aldi berean, bezeroen konfiantza eta interesa irabazten dute produktu eskaintza duten mezu elektronikoetan banan-banako edukia sortzen dutenean.\nTags: anpskripzioae-postaEmail Marketingposta elektronikoaren pertsonalizazioamarketin hodeiabuletinak\nDenis CRM eta ScienceSoft-eko lankidetzako burua da. 14 urte baino gehiagoko esperientzia profesionala du TIn, aplikazioen garapen profesionala, enpresen sistemen diseinua eta proiektuen kudeaketa egiten CRM, ERP eta Enterprise Portals-en.


Etxeluze gaztetxeak lehenengo urtemuga ospatuko du asteburuan - Urola Kostako Hitza : Urola Kostako Hitza\nEtxeluze gaztetxeak lehenengo urtemuga ospatuko du asteburuan\nDatorren larunbatean urtebete beteko da Orioko gazte talde batek hutsik zegoen Etxeluzea eraikina okupatu eta gaztetxea izendatu zutenetik. Hasieran hamar gazte inguruk hartu bazuten ere, ehunka lagun izan dira gaztetxean prestatu dituzten ekintzetan urtean zehar. Urtea beteta, beraz, herritarrek gaztetxearen urtemuga ospatuko dute ostiralean eta larunbatean.\nAte ireki saioa egingo dute ostiralean, eta horrekin hasiko dituzte ospakizunak. Urte osoan zehar gaztetxeko ekimenetan ateratako argazkiekin osatutako proiekzioa eskainiko dute. Gauean, berriz, kontzertu akustikoak izango dira. Larunbatean herri bazkaria egingo dute gaztetxean, eta txartelak aldez aurretik eros daitezke, Aterpe, Baraka eta Errusta tabernetan. Bazkaldu eta gero, jolasak eta poteoa egingo dute, eta gauean kontzertuekin emango diete amaiera lehenengo urteurreneko ekitaldiei.\n2008ko urrian Orioko gazte talde batek Etxeluzean sartzeko asmoa adierazi zutenetik bide luzea egin du eraikinak. Pixkanaka «egonkortu» egin dela diote kideek, eta azken aldian gero eta «mugimendu handiagoa» dagoela diote.\nPasa den urtarrilean, orduko Udalbatzak egin zuen udalbatzarrean gaztetxearen aldeko mozioa onartu zuen. Era berean, «urratsak» emateko konpromisoa hartu zuen Udalak orduan. Halaber, Etxeluze eraikina Orioko Hiri Antolamendura sartzea erabaki zuen Udalbatzak apirilean. Behin-behineko erabaki horrek eraikina herrian «kontsolidatu» egingo duela jakinarazi zuen Udalak.\nOrdenantza barruan sartzea gaztetxea «egonkortzeko» lehen pausoa izan zela uste dute kideek, eraikina botatzeko «arriskua alboratu eta tramitazio bidea ireki» zuelako horrek. Halaber, azken astean, Bildu koalizioarekin eta Orain plataformarekin elkartu direla jakinarazi dute gazteek, eta aurrerantzean «elkarlanerako asmoa» azaldu dietela adierazi dute. Eraikinaren erabilera bermatzeko, hartu beharreko gutxieneko garbitasun eta segurtasun neurriak zein diren ikertuko dutela aurreratu dute.\nGainera, kideek adierazi dute Udala erosteko aukera ikertzen ari dela, ondoren gazteei uzteko. Hala ere, eraikinaren zati bat Kosta Legearena izanik, horrek ere bermatu behar du Etxeluzearen erabilera.\nEraikinean sartu zirenetik ekitaldi ugari antolatu dituzte gazteek, eta baratza bat ere jarri berri dute. Gazteek ostiraletan egiten dituzte asanbladak, baina, horrez gain, hainbat ekintza ere egiten dute. Esaterako, batukada ikastaroa hasi du herriko talde batek, eta trikitilari talde batek ere entsegu gune du eraikin hori. Baina Etxeluzeko azpiegiturak «konpontzea» garrantzitsutzat jotzen dute kideek, ekitaldiak antolatzerako orduan «mugatu» egiten duelako eraikinaren egungo egoerak.\nArazoak arazo, gazteek adierazi dute aurrera begira «gogotsu» eta «indartsu» daudela. Bide horretatik, herrian «bestelako koloreak» finkatzeko lanean jarraituko dutela aurreratu dute.


2019-03-26 / Unai Ugartemendia\nEgun batzuk igaro ditu Euskal Herrian Jordi Gamitok (Platja d'Aro, Herrialde Katalanak, 1981), 2018ko Ultratrail World Tourreko bigarren sailkatuak. Istorio berezia duen mendi korrikalaria da kataluniarra. Sei urte baino ez dira mendian korrika hasi zenetik, baina ultra distantziako munduko korrikalaririk ezagunenetakoa bihurtu da. Korrika egiten hasi aurretik muay thai Thailandiako borroka artean lehiatzen aritu zen. Orduan ere munduko onenekin lehian ibiltzea lortu zuen.\nJokin Lizeaga du entrenatzaile. Hiru egun egin ditu Euskal Herrian, ondo zukutuak. Mendian korrika egin, lagunak bisitatu eta Tolosaldean ibili. «Zegama jokatu aurretik, berriro itzuliko naiz», esan du Kataluniara itzuli aurretik.\nZer egin duzu egun hauetan Euskal Herrian?\nEgun batean Zegaman egon nintzen, Jokin Lizeagarekin entrenatzen. Urte bat pasatu da azkenekoz egon ginenetik, eta banuen hura ikusteko gogoa. Denboraldiaz hitz egiteko ere baliatu dugu denbora. Nahiko fin nagoela esan dit. Denboraldia hasi besterik ez dut egin; izango dugu denbora gehiago argaltzeko. Bestalde, Ion Azpirozekin Reala ikusten ere egon nintzen, eta lagun batzuekin sagardotegira ere joan ginen. Ez dut denbora alferrik galdu.\nDenboraldia orain hasi duzula esan duzu, baina aspaldi hasita egon behar zenuen.\nBai, hala da. Urtarrilean jada Mexikon egon behar nuen, eta otsailean, Costa Rican, baina, lesio bat dela medio, geldirik egotea tokatu zait. Hori zen egin behar nuen denboraldi-aurrea apirilean Fuji mendiko ultratrailean sasoian egoteko [166 kilometro, +8.000 metro]. Jada ez naiz Japoniara joango, eta denboraldia atzeratu egin zait. Azkenerako, hiru hilabete egin ditut geldirik.\nZenbat urte dira hainbeste denboran geldirik egon gabe?\nUste dut inoiz ez naizela hainbeste denboran geldirik egon. Oso gogorra egin zait.\nZer egin duzu hiru hilabete hauetan?\nLehen hilabetean jan besterik ez nuen egiten [barreak]. Buruko lana oso garrantzitsua izan da, asko jan ondoren ez bainuen jandako guztia erretzeko aukerarik. Alukeria bat izan da! Iazko denboraldiaren ostean, amorru handia eman dit orain geldirik egon behar izateak. Hutsetik hastea tokatu zait; berriro ere sasoian jarri behar dut, eta berriro ere gozatu egin nahi dut aurten.\nAzken urteetan oso postu onak egindakoa zara mundu mailako lasterketetan, baina iazkoa handia izan zen, UTMB Mont Blanceko Ultratraileko podiumean sartzea lortu zenuen.\nBai, esan dezaket mugarri bat izan dela. Niretzat amets bat zen: bi hilabete egin nituen Alpeetan entrenatzen, eta askotan amesten nuen gauza bat zen. Halere, azken ehun metroak egin arte ez nuen neure burua podiumean ikusi. Egia da 2017an antzeko denbora egin nuela, baina iaz ero moduan joan ziren asko aurretik nituen. Une egokian bertan egotea lortu nuen.\nBatzuek zure hirugarren postua gutxietsi zuten, onenek erretiratzea erabaki zutelako lortutako postua izan zela esan zuten. Zer duzu esateko?\nIrteeran, 2.700 korrikalari ginen. Lehiatzeko moduan, laurogei korrikalari inguru, eta horietatik askok izan ditzakegu egun onak eta txarrak. Punta-puntako korrikalarien zerrenda bikaina zen: esaterako, han ziren Kilian Jornet, Luis Alberto Hernando, Xavier Thevenard, Zach Miller, Jim Walmsley, Tim Tollefson... Agian Francois D'Haene bakarrik falta zen, baina esan dezakegu inoizko zerrenda onena izan zela. Amaieran egin nuen denbora agian ez da onena, eta badakit hobetu dezakedala, baina ezin da lasterketa gutxietsi.\nHelmuga igaro eta gero denbora asko pasatu zenuen bertan, ez zenuen handik joan nahi.\nEz baita egunero hirugarren postuan sartzen Chamonixen! Beti amesten nuen horrekin, eta argi esango dut: banekien noizbait lor nezakeela. Ikaragarri entrenatu naiz horretarako, eta justizia besterik ez nuen eskatzen. Berdin zitzaidan lehena, bigarren edo hirugarren izatea, baina podiuma zapaltzea zer zen jakin nahi nuen.\nEstu eta larri sartu zinen helmugan, atzera begira egin zenituen azken kilometroak.\nLau kilometroren faltan, atzekoa minutu batera zegoela esan zidan gizon batek, eta horrek asko estutu ninduen. Ez nuen azken metroak gozatzeko aukera handirik izan, eta, behin helmugara iritsita, ez nuen alde egin nahi. Azken kilometroak hilzorian egin nituen. Ez nuen inondik inora inork atzetik harrapatzerik nahi. Azkenean, hamar minutu atera nizkion. Azken metroetan ez gozatu izanaren arantza gelditu zait.\nAurten ez zara berriro ere UTMBn izango. Zergatik?\nAurten ere berriro parte hartzeak ez ninduen bereziki motibatzen. Chamonixen izango naiz, baina TDS lasterketan. Agian, datorren urtean berriz ere UTMBn izango naiz, batek daki.\nNork esan behar zizun orain zazpi urte horrela ibiliko zinenik, muay thay borroka artean lehiatzen zinenean.\nOso burugogorra naiz egiten ditudan gauza guztietan, eta banekien saiatuz gero diziplina honetan ere zerbait egiteko aukera izango nuela.\nNola hasi zinen muay thain?\nBikotekidearekin Thailandiara egindako bidaia batean izan zen. Herrialdeaz eta jendeaz maitemindu nintzen, eta, handik itzultzean, Thailandian bertan borrokatu nahi nuela aipatu nion. Ordurako Katalunian ibiltzen nintzen borrokan, baina nik amets hura bete nahi nuen. Udan bi hilabeteko oporraldia egiten nuen, eta urte batean hara joateko apustua egin nuen. Hiru borrokaldi egin nituen, eta ikusi nuen ez nintzela hain gaizki moldatzen hangoen aurka. Baina nire ametsa Bangkoken borrokatzea zen, Lumpini estadioan.\nHura ere lortu zenuen.\nNiretzat goia jotzea izan zen. Ordurako, chiang may diziplinan borroka egin nuen, baina ez zen nik nahi nuena. Argi neukan Lumpinin borrokatu nahi banuen Bangkokeko gimnasio batean entrenatu behar nuela. Han gauzak serio hartzen dituzte. Egunero sei orduz entrenatzen dira, eta nire aldeko apustua egin zuten gimnasio batean. Uda gogor bat igaro eta gero, erreginaren urtebetetzean borrokatzea lortu nuen. 70 borrokaldi jarraian irabaziak zituen bati irabaztea lortu nuen, eta orduan eman zidaten Lumpinin borrokatzeko aukera. Han borrokatu eta gero, beste ametsik ez zitzaidan gelditzen.\nHandik itzultzean, uztea erabaki zenuen?\nBai, entrenatzen jarraitzen nuen, baina korrikarekin tartekatzen nuen. Azkenekoz Thailandiara joan aurretik, korrika denbora txukun samarrak egiten nituen. Fisioterapeuta bati aipatu nizkion korrika egiten nituen denborak, eta errepideko lasterketa batean probatzeko esan zidan. Hari kasu egin eta hamar kilometroko lasterketa batera joan nintzen. Zortzigarren postuan amaitu nuen. Thailandian nengoela, buruari bueltaka hasi nintzen, eta kirolez aldatzeko aukera paregabea izan zitekeela pentsatu nuen.\n2014. urtean izan zen. Niretzat kirola bidaiatzeko aukera bat izan da beti. Kanpoan lasterketa bat egin nahi nuen, eta Chileko El Cruce lasterketa topatu nuen. Bost hilabete neramatzan jada korrika, eta hara joan nintzen. Ez nekien nola moldatuko nintzen. Hiru eguneko lasterketa bat zen. Lehen egunean laugarren amaitu nuen, nire harrigarri. Tartean ziren Marco De Gasperi italiarra, Dakota Jones amerikarra, beste argentinar bat... Bigarren egunean hirugarren amaitu nuen, eta hirugarrenean, bigarren. Azken sailkapenean laugarren izan nintzen. Amaitu eta gero, Dakota Jonesek esan zidan lasterketa luzeak egokiak zirela niretzat.\nAzken urteetan gauzak borobil atera zaizkizu, baina esperientzia txar asko ere izan dituzu zure ibilbidean.\nIgeltseroa naiz ogibidez, baina banekien horrelako lasterketa luzeetan ibiltzeko ez zela aproposena egunero eraikuntzan hamar orduz lan egitea. Asko nekatzen nintzen, eta ez nuen nik nahi adina atseden hartzen. Lan hura utzi nuen, eta saltzaile gisa hasi nintzen lanean. Askok adarra jo zidaten, gehiegi. Igeltsero moduan diru pixka bat irabazten nuen, baina saltzaile haiekin borrokan ibiltzea oso gogorra izan zen. Egia da entrenatzeko denbora gehiago nuela eta emaitza hobeak lortzen hasi nintzela. Denborarekin, berriro ere igeltsero lanetan hasi nintzen: mendian dagoen herrixka batera joan nintzen bizitzera, eta han lan txikiak egiten hasi nintzen bertako gizon batentzat. Lan egindako orduko ordaintzen zidan. Goizetan, entrenatu egiten nintzen, eta, arratsaldeetan, lana. Izugarrizko bizitza eman zidan iaz, eta babesle batzuen laguntzarekin bizimodua aurrera ateratzen hasi nintzen. UTMBn lortutako emaitzarekin, hurrengo hiru urteetan babesleen laguntzaz biziko naiz.\nAsko aldatu al zaizu bizitza UTMBren ondoren?\nBerdintsu jarraitzen dut. Egia da orain arte nituen babesleek esfortzu handiagoa egingo dutela datozen urteetan, baina, bestela, oinetakoen babeslea bakarrik aldatu dut. Entrenatzaile berarekin jarraitzen dut, lagun berberekin jarraitzen dut... Orain arte iraun egiten nuen, orain hobeto biziko naiz.\nZer asmo zenituen aurten?\nIlusio handia egiten dit Western States lasterketak. Badakit arrisku asko dituela: inoiz ez naiz Ameriketako Estatu Batuetan egon; badakit ez dela lasterketa ona niretzat, oso korrikalaria delako... baina izugarrizko gogoa daukat. Ez dakit nola entrenatuko naizen, baina lasterketa berriak ezagutzeko aukera paregabea izango da. Aurretik, Espainiako txapelketa jokatuko dut; gero, apirilean, Sky Gran Canaria lasterketa [72 kilometro, +5.470 metro]; eta maiatzean Transvulcania [74 kilometro, +4.300 metro] eta Zegama [42 kilometro, +2.700 metro], uztailean AEBetara joan aurretik. Gero etorriko dira TDS [145 kilometro, +9.100 metro], Ultra Pirineu, Diagonale des Fous [170 kilometro, +10.000 metro] eta Everest Trail Race [160 kilometro]. Urtea amaitzeko, Mera Peak mendia igo nahiko nuke [Nepal, 6.476 metro] eta snowboardarekin jaitsi.\nZein izango da aurtengo helburu nagusia?\nTDS eta Diagonale des Fous gehienbat. Urtea hiru zatitan banatuko dut: lehena Western States lasterketan amaituko dut; bigarrena, TDS lasterketarekin, eta hirugarrena, Diagonale des Fousekin. Tartean beste lasterketa motzagoren bat ere egin dezaket, baina hiru horietan maila gorenean egon nahi nuke.\nEuskal Herriko ultraren batean ikusiko al zaitugu noizbait? Esaterako, Ehunmilietan?\nNoiz da? [barreak]. Asko gustatuko litzaidake egunen batean egitea. Ion Azpirozi ere esan berri diot egutegian markatua dudala, eta agian orain da egiteko momentua.\nUrte batzuk badaramatzazu Jokin Lizeagarekin entrenatzen. Zer ematen dizu Lizeagak?\nLasaitasuna, gehienbat. Lurrean egoten irakatsi dit, eta gauzak argi esaten dizkit. Sasoiko nagoenean, esan egiten dit, baina ondo ez nagoenean ere, azkar esaten dit. Adibide bat: UTMBren aurreko egunetan, inoiz baino hobeto nengoela esan zidan, eta nik banekien ondo nengoela. Aurkakoa entzutea ere tokatu izan zait, lasterketaren baten bezperan gizena nengoela eta sasoiko ez nengoela esan zidanean bezala. Horixe gustatzen zait gehien: inork baino argiago hitz egiten didala. Komunikazio handia dugu, eta badakit berak eskatzen didana egiten badut ondo ibiliko naizela. Nirekin lortu duen bilakaera oso handia izan da. Urte gutxitan izugarri aldatu nau. Ez nuen inoiz pentsatuko mendian horrela korrika ibiltzea, eta horren errua Jokinena da, zalantzarik gabe.\nAsko eskatzen al dizu?\nEntrenamenduetan bai, baina zerbait nahi duenak asko borrokatu behar du. Pisua asko kontrolatzen dit, baina ezin naiz kexatu.


IRUDIENEA. Abenduak 5, osteguna - Topagunea | Euskaltzaleen Topagunea\n> Sailkatu gabe > IRUDIENEA. Abenduak 5, osteguna\nIRUDIENEA. Abenduak 5, osteguna\n10:30 BIKOIZKETA TAILERRA (ikastetxeetako ikasleentzat)\nIkastetxeetako DBHko gazteentzako tailerra. Ikasleak bikoizleekin egongo dira, eta arlo honen barruan murgilduko dira ordu batez: “Take” bat (bikoizketa lan unitatea) nola egiten den ikasiko dute, bikoizleak lanean ikusiz lehendabizi, eta eurak bikoizle bihurtuz ondoren. Azkenik, beren lanaren emaitza ikus-entzungo dute.\n11:45 BIKOIZKETA TAILERRA (ikastetxeetako ikasleentzat)\n13:00 BIKOIZKETA TAILERRA (ikastetxeetako ikasleentzat)\n14:15 BIKOIZKETA TAILERRA (ikastetxeetako ikasleentzat)\n15:30 ZINEMA EUSKARAZ: Kerity ipuinen etxea\n17:00 ZINEMA EUSKARAZ: Chef zorionaren errezeta (7 urtetik gora)\nAlexandre Lagarde chef handia ez da ondo konpontzen bere jatetxearen zuzendaritza berriarekin, azken honek sukaldaritza molekularraren aldeko apustua egin duela eta. Apurka-apurka Alexandreren sukaldari-taldeko kideak atzerriko jatetxeetara aldatu dituzte. Lagarde etsita dago, ez dauka ideiarik Gidako gastronomia kritikariek ebaluatuko duten menu berria osatzeko. Inspirazioa eta laguntzaile berri bat behar ditu. Eta orduan ezagutuko du Jacky, goi-sukaldaritzan zaletua den sukaldari autodidakta, burugogorra eta talentu handikoa.\n18:30 ZINEMA EUSKARAZ: Kon-Tiki\n1947a, mundu guztia zirrarak jota dago Thor Heyerdahl gazte abenturazaleak espedizio harrigarri bati ekin diola ikusita – 4.300 itsas miliako bidaia egingo du Ozeano Pazifikoan zehar Kon-Tiki izeneko baltsa batean. Live bere emaztearekin Markesa Uharteetan hainbat egun eman ondoren, Thorrek Hegoaldeko Itsasoko Uharteak Hego Amerikarrek hartu zituzten ustea dauka, milaka milia ekialderagotik etorrita. Igerian jakin ez eta uraren beldur izan arren, Thorrek kondairatako itsas bidaia bere kabuz egitea erabaki du bere teoria frogatzeko.\n← 365 Egun kanpainaren azken ukituak\nIRUDIENEA. Egitaraua 2013 →


Asier Enbil: «Agian eskuetatik joan zaigu hamahiru urte pasa direlako, baina itzuli gara» | Musikharia | IRRATIA\n2009an eman zuten azken kontzertua Asgarth taldekoek. Donostiako Kilometroak jaiaren barruan, salbuespen bezala, elkartu eta jo zuten ordukoan. Baina, berez, 13 urteko etenaldia egitetik datoz bueltan. Aurreko etapaz eta berriaz hitz egitera gonbidatu dugu MusikHaria saioara, Asier Enbil (Pasaia, 1977) taldekidea.\nIker GURRUTXAGA|28/05/2020 Actualizada:\nBi aldaketa egin ditu Asgarth taldeak bere itzuleran.\nIlusioz iragarri du itzulera Asgarth taldeak. Berez maiatzaren 9an eman behar zuten aro berriko lehen kontzertua, baina, ez zegoenez horretarako modurik, bideoklipa kaleratzeko erabakia hartu zuten.\nAurretik Añorga futbolak egin zuen ezagun batean eta bestean, gainera, Iban Fernandez bateria jotzaileak eta Asier Enbilek elkarrekin jokatzen zuten bertan. «Handik elkarrekin magisteritza ikastera joan ginen, eta klasera joan ordez, entsegu lokalera joateko ohitura geneukan. Nik instrumenturik jotzen ez nuenez, abesten hasi nintzen. Horietako batean, Ibanek sortzen ari ziren taldeko entsegura gonbidatu zidan eta gaur arte», kontatu digu Asier Enbilek.\nLehen maketa kaleratu zutenean urtebete baino gutxiago zeramaten musika sortzen. Donostiako banden lehiaketa batean, Joseina Etxeberriak esan zien Euskadi Gaztearen maketa lehiaketara aurkezteko eta hor hasi zen taldearen arrakasta. «Irratian gure kantuak jartzen hasi, maketa lehiaketako saria lortu eta segidan deika hasi zitzaizkigun batetik eta bestetik. Hasiera hura 'The Truman show' pelikula balitz bezala izan zela diot beti, ikasketa prozesu guztia jendaurrean egin genuelako», aipatu du abeslari pasaitarrak.\n«Gogoan dut lehen kontzertua, Añorga Txikiko festetan zela. Utikan, Anestesia, Ekon eta Asgarthek osatzen genuen kartela. Ia ez nintzen oholtzara igo guzti horrek sortu zidan errespetu eta beldurra medio», azaldu digu Enbilek.\nAhotsa lantzen eman ditu urteak Asier Enbilek eta lehen diskoetatik gaurdaino asko hobetu duenaren sentsazioa du. Abeslari askoren kantuak abesteak errespetoa ematen dio oraindik ere eta zerrendan sartu du halakoren bat Asgartheko kideak.\nEnbilen hitzetan, «ahotsa denboran aldatzen doa eta hasieran mina» egiten zion bere buruari. «Bilboko Kafe Antzokiko azken kontzertuan, bosgarren abestian, kontzertua bertan behera utzi behar izan genuen ahotsik gabe geratu nintzelako, eta, etapa berri honetan, arantza hori ateratzea» nahi du Enbilek. Tarte guzti honetan ez dio abesteari utzi, gutxienez etxeko estudioan saiatu da zerbait egiten, eta horrela mantendu ditu ahots kordak forman. «Juergan ez irteteak ere asko lagundu» diola aitortu du.\nTaldean aldaketak izan dituzte eta etorri direnekin «oso pozik» daude Asgarthen hasieratik dabiltzan kideak. «Etxahun etorri zenean diskoan bezalaxe jotzen zituen abestiak, ikusten da zer nolako diziplina daukan eta nola bizi duen musika. Musikaz gaindi arlo pertsonalean ere ongi moldatu beharra dago eta Mikel eta Etxahunekin primeran txertatu gara» azpimarratu du taldeko abeslariak.\nItzulera honetan aurretik egindako akatsetatik ikasi eta berriz ere harri berean estropezurik ez egitea da haien nahia. «Euskal Herria erre egin genuen. Lauzpabost urtetan herri berean urtero kontzerturen bat eman genuen edota alboko herrian ere berdin jokatu genuen. Tamalez ez ginen kanpora irten, Madrilera edo Bartzelonara edo Alemaniara. Baina ez zen aukera hori sortu eta nik uste jendea gogaitzera iritsi ginela» kontatu du Enbilek. «Hiru hilabeteren bueltan Andoainen, Lasarten eta Villabonan jotzen baduzu, produktua gehiegi ikusita dago. Eta horri bakoitzaren egoera pertsonala gehitu behar zaio» erantzun digu taldearen etenaz galdetuta.\nUtzi zutenerako, ordea, bazekiten itzuliko zirela: «agian eskuetatik joan zaigu hamahiru urte pasa direlako, baina itzuli gara» nabarmendu du pasaitarrak. Lotuta zituzten kontzertuak urtebetera emateko konpromisoa hartu du taldeak orain. Egoeraren aurrean beren konpromisoa irmoa dela erakusteko.\nMetalaren bigarren uholdeko parte izan zen Asgarth. Taldea sortu zenean «Latzen punta-puntan zegoen eta, noski, Su Ta Gar ere bai. Bigarren uholdean Idi Bihotz, Asgarth edo Hira bezalako taldeak izan ginen» gogoratu du Enbilek.\nAurtengo irailean guztiak 'Dimetalfest'en izatekoak dira, dena ongi bada behintzat. «Itzulera iragarri genuenean itxi genuen lehen kontzertua da Dimetalekoa. Ederra izango litzateke denak bertan izateko aukera edukitzea. Askotan jo dugu Idi Bihotzekin, garaian modako kontzertua ere bazelako haiek eta guk osatzen genuena. Elkarren segida joz gero, kolaborazioak etabar egiteko hitz egiten ari ginen. Nolabait ere 20 urte gainetik kenduko genituzke kontzertu honekin» adierazi du Enbilek. «Prest eta forman egon behar» dutela dio bitartean, eta horretarako entseatzeko aukerak etorri zain daude Asgartheko kideak.\nEnbilen hitzetan, «ilusioz ginen herri batera joan, eguna elkarrekin pasa, furgonetan sartu, momentu ederrak bizi eta baita ere seme-alaben aurrean jotzeko aukera izateko ere». Kontatu digunaren arabera, bere umeetako batek 9 urte ditu eta ez zion grazia berezirik egiten orain arte aitaren musikak, baina orain badirudi interesa hartzen ari dela. Enbilen ustez, «berezia izango da, inoiz ez gaituztelako oholtza gainean ikusi. Nik uste harrituta geratuko direla».\nItzulerako kontzertua Añorgan mantentzea da beraien nahia. «Gure etxean, gure jendearekin, antzoki txikia da eta oso toki atsegina da. Eta, nolabait ere, gure aretoa da» bukatu du Enbilek. Bada, metalzaleok, bitartean azpiko zerrendan dauden kantuekin konformatu beharko, Asgarthen itzulera laister etorriko denaren esperantzan.\nXabi Bandini: «Ez gara asko, baina komunitate indartsua osatzen dugu»\nKontzientziei eragin asmoz kaleratu du 'Amorru bizia' lana Izatefaltsua taldeak\nEkaitz Etxezarreta: «Momentu txarrenetan argi ikusten da nork agintzen duen hemen»


«Besteen mina eskuarekin heltzen duzunean» — Eibar.ORG | Eibarko peoria\nHemen zaude: Hasiera / Blogak / Harrikadak / «Besteen mina eskuarekin heltzen duzunean»\n«Besteen mina eskuarekin heltzen duzunean»\nMikel Iturria 2012/12/02 20:30\nLander Garro Gorka Landabururekin. Ernest Lluch-en alaba Pernando Barrenarekin. 4.500 torturatu. "Ojos que no ven". "Chile en Sarajevo"\nLerro hauek idatzi aurretik Gervasio Sánchezek idatzitako "Chile en Sarajevo" apuntea irakurri dut. 25 bat urte daramatza Gervasiok munduko hainbat bazterretan gertatzen diren gerrak jarraitzen, kazetari eta argazkilari gisa. Bosniako gerran Txileko diktaduratik ihesi joandako andre baten eta haren lau semeen istorioa da apuntearen oinarria.\nEgun hauetan Harkaitz Cano, Mikel Ayerbe eta Mari Jose Olaziregi Guadalajaran, Mexikon, izan dira indarkeria eta literatura harremanaz hizketan. Kanpotik begiratuta, badirudi ekarpen txikia egin dezakegula euskaldunok Mexiko bezalako herrialde batean, non milaka pertsona hiltzen diren urtean biolentzia ezberdinak tarteko.\nEuskal gatazka ez dela kanpoan interesatzen entzun izan diot berriki beste idazle bati. Eta, seguruenik, horrela izango da. Baina hemen, orain, azken urte hauetan gertatu denaz fikzio ona egiteko gai den idazleen lana eskertuko nuke. Mari Jose Olaziregik Mexikon aipatutako literaturaren balio terapeutikoa gutxietsi gabe.\nMikel Antzaren “Atzerri” irakurri nuen azaroan. Hasiera oso potentea iruditu zitzaidan (preso batzuk protestan Frantziako kartzela batean, denak zigor ziegatan; Antza bera sasira pasa aurretik bere lagunekin egindako azken gaupasa kontatzen; klandestinitateko hainbat bizipen, ETAn sartu ez sartu erabakia hartzeko orduan izandako burutazioak). Erdialdean edo galdu egin nintzen, baina, tira, gomendatzen dut lan hau.\nDuela egun batzuk Lander Garrok idatzitako zutabe batek zirrara berezia egin zidan. “Ez dut sekula geuk egindako mina horren gertu sentitu”. Gorka Landaburu kazetariari bostekoa eman ondoren bizitutakoa kontatzen du Landerrek. "Besteen mina eskuarekin heltzen duzunean".\nLandaburu azaroaren 22an Bartzelonan egon zen. Bartzelonako Unibertsitateak ETAren hainbat biktima eta ezker abertzaleko Pernando Barrena elkartu zituen. Hantxe zeuden Ernest Lluch-en alaba bat, Robert Manrique, Verónica Portillo, etab.\nBiktimek nahikoa lan dute bere buruarekin eta ni ez naiz nor inori esateko nola kudeatu bere sufrimendua, baina goian aipatutako hauen keinuak ez dakit behar adina baloratzen eta eskertzen ote ditugun. Entzun, adibide gisa, Eulalia Lluch Radio Euskadin.\nSufrimendu gehiago ere bada. Noski. Aste honetan bertan aurkeztu da Euskal Memoria Fundazioaren «Oso latza izan da. Tortura Euskal Herrian» lana. 4.500 tortura testigantza baino gehiago jaso omen dituzte. Datu ikaragarria.\nEta hau ez da gure lurraldean ematen soilik. Horren lekuko da “Ojos que no ven” dokumentala, duela urtebete pasatxo egindakoa, 1976tik 2011 bitartean talde ultraeskuindarrek Espainiako Estatuan egindako erasoen bildumatxo bat izan nahi duena. Pelikula ikusgai dago sarean, jaitsi daitekeela dirudi (euskarazko azpitituluak ere bai). Hona hemen youtube-n jarri dutena.\n«Cuando tocas con la mano el dolor de los otros», este apunte en castellano.\netiketak: tortura, euskal_aberia, lander_garro, gervasio_sánchez, gorka_landaburu, mikel_antza, ernest_lluch


Saguzarren azterketarako mintegi teoriko-praktikoa :: ikasi :: Udako Euskal Unibertsitatea\nBirginia Pozo: “Sormenak globalizaziori min egiten dio bazter guztietatik”\nGanix Gesalaga: “Sarri, gehiago ikasten da berdinen artean; hizkuntza berdina erabiltzeaz gain, zailtasun, kezka eta helburuak ere elkarbanatzen direlako”\nJardunaldiak :: Zoologia\nHasiera-data: 2012(e)ko ekainaren 6a\nAmaiera-data: 2012(e)ko ekainaren 9a\nOrdutegia: Beste. 16.00-00:00\nMatrikula-epearen hasiera: 2012(e)ko maiatzaren 22a\nMatrikula-epearen bukaera: 2012(e)ko ekainaren 1a\nJardunaldi hau Saguzarren biologia eta monitorizazio-teknikei buruzko lehen ekitaldia izango da Euskal Herrian.\nSaguzarrak oso mehatxatuta dagoen animalia-taldea dira, Europan hainbat Nazioarteko Hitzarmen eta Arteztarauetan aipamen berezia egiten zaie (Bernako Hitzarmena, Habitat Arteztaraua,…). Egoera horren erakusle da Euskal Erkidego Autonomoan bi mehatxu kategoria gorenekoren batean katalogatutako 15 ugaztun espezietatik 11 saguzarrak izatea.\nJoserra Aihartza Azurtza\nBiologian doktorean. UPV/EHUko Zoologia eta Animalia Zelulen Biologia saileko Irakaslea. UEUkidea.\nIker Elosegi Onandia\nBiologoa, Euskal Herriko Laborantza Ganbarako koordinatzailea, UEUkidea.\nCarles Flaquer Sanchez\nBiologian doktorea. Granollerseko natur zientzien museoko ikerlaria, kiropteroen ikerketa arloan.\nBiologian doktorea. EHUko Zoologia eta Animalia Zelulen Biologia saileko Irakaslea. UEUkidea.\nUrtzi Goiti Ugarte\nBiologian lizentziatua. EHUko Zoologia eta Animalia Zelulen Biologia saileko Irakaslea. UEUkidea.\nEgoitz Salsamendi Pagola\nBiologian lizentziatua. EHUko Zoologia eta Animalia Zelulen Biologia saileko Ikerlaria. UEUkidea.\nSaguzarrak oso mehatxatuta dagoen animalia-taldea izanik, Naturaren kudeaketan eta Lurralde-Antolamenduan aritzen diren teknikariek ezinbestean hartu behar lituzkete aintzat saguzarrak. Gainera, gero eta herritar gehiago dago gure dibertsitate biologikoaz kezkatuta eta saguzarretaz interesatuta. Animalion biologia eta jarraipen metodoei buruz dagoen ezagumendu-eza gainditzea da mintegi honen helburu nagusia. Izan ere, saguzarren gaueko jardunak, babesleku askotan ezkutatzeak eta gizakiaren belarrirako entzungaitz diren ultrasoinuen erabilerak adituen esku utzi du luzaroan espezie hauenganako ikasketa. Egun baliabide teknologiko eta ezagumendu-maila nahikoa dago ugaztun-talde honen azterketa publiko zabalaren esku uztea ahalbidetzen dituenak.\nDibertsitatea eta Ekologia.\nJarraipen Teknikak eta Ekokapena.\nSaguzarren kontserbazio-ekimenen adibideak.\nKontserbazio ekimen eraginkor eta merkeak saguzarrekin,\nSarako kobak eta saguzarren balioa lurraren erabilera berriak sustatzeko\nUltrasoinu-detektoreekin ariketa praktikoa.\nUltrasoinuen analisia eta Identifikazioa: Ariketa praktikoa.\nSoinua eta ultrasoinua. Saguzarren ultrasoinurako baliabideak.\nSaguzar kolonia handien zentsorako metodoak.\nEkainak 6, 7, 8 eta 9: 16:00-19:00 saio teoriko praktikoak\nEkainak 8 eta 9: 20:00-00:00 saio praktikoa\nJardunaldi hau saguzarren biologian sakondu nahi duen orori bideratuta dago, bereziki Natura zaintzean eskumena eta ardura duten erakundeetako teknikari eta langileei eta Naturaren kontserbazio eta zaintzan aritzen diren Gobernuz Kanpoko Erakundeetako partaideei zuzenduta.\nIone Narbaiza Gallastegi\nEkainak 8 eta ekaina 9ko afariak prezioan jasota.\nmintegia, ikastaroak, ultra soinu, biologia, mehatxatu


Bera Bera - DONOSTIA BAIONA DONOSTIA MARTXA ZIKLOTURISTA, XIX.EDIZIOA\nBera Bera Kirol Elkartetik, kirol ekitaldi honen antolatzaileak, XIX. edizio hontaz beste data batean gozatu ahal izateko lanean buru belarri gabiltza, baina gaur egungo egoera dela eta, erakunde ezberdinen lehentasunak beste batzu dira, normala denez. Guzti hau kontutan izanik, asko zarete data berriari buruz edo kuota itzulketari buruz gure erabakia zein izango den galdezka ari zaretenak eta antolakuntzatik honakoa jakitera eman nahi dizuegu:\nDATA BERRIA: Gaurko egunez, 2020 –ko DBD martxarako eskatutako data berria IRAILAK 27 da (agintarien baimena eta oneritzia jasotzearen zain).\nBeraz, Apirilak 5-ean ospatu behar zen martxarako izena emanda zeuden persona guztiek, honako aukeretatik bat hartu beharko dute:\n1.- Izen-ematea mantentzea. Parte hartzailea data berrirako izena emanda legoke, 2020-ko Irailak 27 eta ez du inolako kudeaketarik egin beharko.\n3.- Izen-ematearen kopuru osoa itzultzeko eskatzeko aukera. Lehen bi aukerak aurrera eraman ezin dutenek, beraien izen-emate kuota osoa eskatu ahal izango dute, itzulketa ordainketa egin zuten VISA berberean egingo zaizuelarik.\n4.- Martxaren GOBIK maillot-a AUKERAKO erosketa (soilik 3.aukera hartu dutenentzat). Antolakuntzatik, eta irabazi asmorik gabeko kirol elkartea izanik, bizi dugun egorari buruz hausnarketa sakona egin dugu. Dagoeneko maillot guztiak eginda daude eta norberaren tallari dagozkionak erosita, beraz oso zaila da berrerabiltzea. Gu bezelako kirol elkarte batentzat benetan zaila da horrelako gastu bat gure gain hartzea, beraz, sortutako galerak arindu asmoz, BERA BERA KIROL ELKARTEARI LAGUNTZA BAT EMATEKO ESKATZEA animatzen gara, eta 20 €-ko prezio berezi batean erosteko aukera aztertzea eskatu nahi dizuegu. Maillot –a zuen etxeetan jasoko zenukete mezularitza bidez (kargurik gabe).\nBeraz, hemendik aurrera jarraitu beharreko pausuak honakoak izango dira:\n- Irailak 27-an martxan parte hartzeko izen-ematearekin aurrera jarraitu nahi dutenek, ez dute ezer egin edo komunikatu behar, denak berdin jarraituko du eta maillot-a parte hartzaileen poltsarekin jasoko dute.\nAntolakuntzan ez badugu inolako mezurik jasotzen 2020-ko Maiatzak 6-a baino lehen (hau barne), datorren Irailak 27-an parte hartzeko dortsala mantentzen dela ulertuko dugu.\nEskaera guztiak jaso ondoren, Irailak 27-an ospatuko den 2020 DBD martxarako libre geratzen diren plazekin izen-emate epe berri bat zabaltzeko aukera aztertuko dugu.\nDBD martxa, inoiz baino gogotsuago, Irailean antolatzea espero dugu, osasun krisia gainditu dugula eta hainbeste atsegin dugun kirol hontaz gozatzen jarraitu dezakegula ospatuz.\nMila esker guztioi zuen ulermena eta laguntzagatik ekitaldi hau aurrera ateratzeko eta zikloturismoaz lagun artean gozatzen jarrai dezagun posible egiteagatik.\nZaindu zaitezte eta animo!!!!!\nDonostia, 2020-ko apirilak 2


Etxetik Plazara, euskara modu atseginean lantzeko\nEtxetik Plazara egitasmoa Bortzirietako, Malerrekako eta Leitzaldeko IKA euskaltegiko kideek sortu zuten duela 25 urte. Lehendabizi, aldizkaria martxan jarri zuten, eta, segituan, izen bereko irratsaioa ere abiatu zuten, Xorroxin irratiaren uhinen bidez.\nEkimen bikoitz horrek helburu anitz ditu, baina honako ideia garrantzitsu hauetan laburtzen ahal dira: aldizkaria euskara etxetik mugitu gabe lantzeko tresna da; alde batetik, euskaltegira joaten ez den jende euskaldunarendako, eta, bertzetik, euskaltegian ikasten ari diren ikasleendako. Aldizkariaren helburua bai irakurmena, bai idazmena, bai gramatika ahalik eta arin eta atseginen lantzen laguntzea izan da eta izanen da; betiere, zonaldeko euskalkien eta euskara batuaren arteko zubi-lana eginez. Era berean, irratsaioen helburua antzekoa izan da. Xede horiek betetzeko, hainbat ariketa planteatzen dira: irakurgaiak, bertsoak, kantak, berri bitxiak, errezetak, toponimia, ikasgaiak…\n25 urte hauetan 164 ale argitaratu dituzte. 125. alea gauzatu zenean, Etxetik Plazara liburuaren bilduma ere kaleratu zuten. Bertzalde, irratsaioei dagokienez, aipatu behar da 600 emisio inguru burutu dituztela (saio bakoitza 30 minutukoa). Irratsaio horiek 25.000 balizko entzulerengana ailegatzen ziren. Gaur egun, ordea, irratsaioaren edukia egokitu eta modernizatu nahian, parentesi txiki bat egin dute euskaltegiko kideek, podcast formatura pasatzeko pausoa emateko.\nIbilbide luze horretan, proiektuan lan talde anitz aritu dira, eta bakoitzak bere ilusioa zein ekarpen interesgarri eta aberatsa egin du. Eta ez hori bakarrik, aldizkariak kolore ezberdinak ere izan ditu: zuria, izokin kolorea, laranja, berdea eta orain duena, horia, alegia. Diseinuari dagokionez, aipatu behar da poliki-poliki aldizkariak berezko estiloa lortu duela eta hori Joseba Larratxe marrazkilariari esker izan dela.\nDuela 7 urte arte, aldizkaria Leitzaldea, Goizueta, Imotz Basaburua, Lekunberri, Ultzama, Anue… eskualdeetan banatzen zen. Hasierako urteetan Lapurdi eta Nafarroako Xareta eremura ere ailegatzen zen, eta ia 10.000 ale banatzen ziren. Egun, berriz, 4.500 ale banatzen dira, Ttipi-ttapa aldizkariaren harpidetzaz baliatuz. Baina sarean ere aurkitu daiteke Etxetik Plazara.\nEtxetik Plazara egitasmoaren erronka, azken finean, izenak berak dioen gisan, euskara etxetik plazara eramatea da. Etxeko euskara harrotasunez plazara eraman, eskolara, udaletxera, jolas-parkera, banku-etxeetara, medikuarenera... mundura! Euskaraz bizi nahi dugulako!


Gelako experimentuak by Joseph 598 views\nMy Timeline by Joseph 302 views\n25 Urteurrena by Joseph 583 views\nVisited london by Joseph 686 views\nAro modernoa aitor eta ibai by Joseph 1529 views\nMy Timeline by Joseph 201 views\n1. Gelako experimentuak • Arrautza ozpinetan • Erretzeko makina\n2. ARRAUTZA OZPINETAN\n3. Osagaiak: - Arrautz gordin bat - Ozpina - Edalontzi bat\n4. Edalontzia hartzen da eta arrautza sartzen dugu.\n5. Orain ozpina botatzen dugu ia edalontzia bete arte. Arrautza estali behar da ozpinarekin.\n6. Aste 1 edo 2 uzten dugu arrautza ozpinarekin eta ikusiko dugu arrautzaren azala kenduko dela.\n7. Ikusiko dugu ere, arrautza handiago egin dela, ozpina arrautzaren barruan geratu da eta\n8. Asteak pasatzen direnean, arrautza edalontzitatik ateratzen dugu eta ikusiko duzu botatzen duela.\n9. ERRETZEKO MAKINA\n10. Gaur egingo dugu experimentu bat : “erretzeko makina,” ikusteko nola geratzen zaizkigun birikak erretzen dugunean. Orduan, hasiko gara experimentuarekin.\n11. Materiala: Bi tapoi (zulo bana erdian) Bi zigarro (bat erditik zabalduta eta ikusita nola dagoen filtroa) zati bat Kotoi Plastilina zati bat Metxero bat Botila txikia (gur ahoa izango dena) Botila handia (birikak izango direnak)\n12. Lehengo hartzen da zigarro bat eta zabaltzen da eta ikusten da filtroa zuri-zuria dagoela. Beste zigarroa hartzen da eta bi tapoien artean pasatzen da (zuloetatik).\n13. Geroago zigarroa pizten da eta botilak enroskatzen dira tapoietan eta botila txikiarekin bonbeatzen da (egiten zigarroaren erretzearena), amaitu arte zigarroa.\n14. Gero botila handiaren tapoian kotoia jartetzen da (ez uzteko joaten kea) eta bi tapoien erdian plastilina jartzen da (ez uzteko joaten kea).\n15. Azkenik desenroskatu botilak eta birikak (botila handia) horixkatuta geratuta. Nola geratuko zen filtroa?: Horixkatuta ala zuri zuria, hasieran bezala?


Kontalariak - GARA\nKontatzen hasi nintzenean (badira urte mordoxka), lehenengotako emanaldietan Gasteizera joan behar izan nuen, taberna batean kontatzeko asmoz. Antolatzaileetako batekin tabernako barrara gerturatu eta tabernariak: «Bai, gero txiste kontalaria dago». Nire duintasuna minduta, kontua argitu nion: «Ni naiz, baina ez txiste kontalaria, ipuin kontalaria naiz». Eta kasurik ez zidan egin. Ordutik hona, lagunek eta ezagunek, askotan galdetu izan didate zer moduz nabilen txisteak-eta kontatzen. «Nik ez dizkiat txisteak kontatzen, ipuinak baizik»; «Bueno, edo hik egiten duan hori». Gaiaz aldatu ohi dut.\nHala ere, ulergarria da kontalariak txiste kontalariekin, edo haur zaintzaileekin, edo irakurzaletasunaren morroiekin, edo ez-dakit-zeren-aldeko animatzaileekin okertzea. Izan ere, zer irudi dago kontalarien gainean? Non agertzen dira? Nola dute izena? Eta izana? Villabonako Mintzola Etxean buruturiko Ahoa Bete Hots ahozkotasun jardunaldietan, Leire Diaz de Gereñu kontalaritzaren ikerlariak ohartarazi zigun kontalaritza garaikidea ez dela aipatu ere egiten ahozkotasunaren gaineko ikerlanetan. Egungo kontalariak ez omen gara existitzen halako ikerketetan. Ohartarazi zigun ere euskal kontalaritza garaikidea haurrei eta euskaldun berriei zuzentzen zaiela batez ere; oso gutxitan, helduei eta euskaldun zaharrei.\nNik hau gehituko nioke: ikusleei, alegia, euren borondatez eszena gaineko proposamen batera hurbiltzeko prest daudenei. Leirek berak aipatzen zuen ere euskal kontalaritza garaikideari jarraipen akademiko bat zor zaiola. Eta begirunea ere bai, esango nuke nik; txiste bihur ez dadin.


AHT linea gauzatzeko inkesta publikoa aurrera doala salatu du CADEk - GARA\nAHT linea berriaren gauzapenerako urratsak aurrera doazela salatu du berriki CADE ingurumen elkarteen kolektiboak. SNIT egituraren -garraio azpiegituren eskema nazional frantsesa- ebaluazio batzordea lehentasunezko azpiegiturei buruzko azterlana kaleratzekotan delarik, eta, garraioari buruzko hausnarketan sakontzea helburu duen Tren Garraioaren Behatokiak ez duelarik oraindik emaitzarik argitaratu, AHT linea berriaren bultzatzaileek inkesta publikoa prestatzen hasteko eskatu diote RFF egiturari -trenbide sarearen kudeatzaileari-.\nCADEk Michel Delpuech Akitaniako prefetari helarazitako gutun batean gogorarazi dio, 2013ko udan iragan beharko lukeen inkesta publikoa orain bultzatuz ez direla kontuan hartzen «ezinbestekoak diren dispositiboak».\nInkesta publikoa abiatzeaz gain, RFFk, lekuko hautetsien beharren arabera, hurbileko bilkura publikoak eta proiektuak zuzenean eragingo dien herritarrekin banakako bilerak egiteko asmoa du, uda bitartean. Bilera horiek inkesta publikoak antolatzeko eta proiektua nola gauzatuko den informatzeko eginen ditu RFFk. Horiek horrela, proiektua aurrera eramateko indarrean sartu nahi izatea leporatu zion CADEk prefetari. «Banakako bilera horiek jabeari zuzenean lurra erosteko egin ohi dira. Zer eginen da lur horiekin egitasmoa sekula egiten ez bada?».